# 3.pielikums. PAMATNOSTĀDNĒS PAREDZĒTO UZDEVUMU UN PASĀKUMU PLĀNA IZPILDE

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Pamatnostādnēs definētais politikas mērķis**: **Veicināt sabiedrības informētību un izpratni par cilvēku tirdzniecību un nodrošināt atbalstu cilvēku tirdzniecības upuriem.** | | | | | | | | | | |
| **I Rīcības virziens**: ***Cilvēku tirdzniecības profilakse*** | | | | | | | | | | |
| **Uzdevumi un galvenie pasākumi izvirzītā mērķa sasniegšanai** | **Izpildes termiņš** | **Atbildīgā institūcija** | **Iesaistītās institūcijas** | **Nepieciešamais finansējums un tā avoti** | **Finansējums** | | **Izpilde 2014. – 2016.gadā** | | | |
| 1. Organizēt informatīvās kampaņas un aktivitātes par cilvēku tirdzniecību seksuālās izmantošanas, darbaspēka ekspluatācijas, fiktīvo laulību noslēgšanas un orgānu izņemšanas nolūkos, lai veicinātu sabiedrības izpratni un mazinātu piedāvājumu. | Pastāvīgi | Valsts policija | IeM, ĀM, LM, IZM, LNB, TM, NVO, pašvaldības | Valsts policija  2015.gadā un turpmāk ik gadu  7 114 *euro* - valsts budžeta finansējums (dotācija). | Papildus finansējums pamatnostādņu uzdevumu īstenošanai netika piešķirts.  Projekta finansējums  Kampaņa finansēta ar Starptautiskā ombudu tīkla (I.O.I.) piešķirtajiem finanšu līdzekļiem 5 500 *euro*  Nav informācijas par finansējumu.  Finansējums nodrošināts no HESTIA projekta budžeta:  video klipa izstrāde 4 827,90 *euro*  vides plakātu izstrāde 3 031,88 *euro*  16 200,00 *euro*  Rīgas sabiedriskās kārtības uzturēšanas fonda finansējums:  2014.gadā – 738,43 *euro*; 2015.gadā – 720,00 *euro*;  2016.gadā – 720,00 *euro* | | **IZPILDĪTS DAĻĒJI**  ***BIEDRĪBA “CENTRS MARTA”:***  2014.gada vasarā starptautiskā projekta „Drošības kompass – efektīvi risinājumi cilvēku tirdzniecības novēršanai” (Nr.HOME/2011/ISEC/AG/4000002172) ietvaros tika īstenota sabiedriskā kampaņa „Arī Tevi var ievainot”, kuras mērķis bija rosināt sabiedrību apzināties cilvēku tirgotāju metodes un neļaut izmantot savas vājās vietas, aicināt Latvijas sabiedrību būt modriem un aktīviem, nevainojot savervētos upurus, bet palīdzot tiem. <http://www.cilvektirdznieciba.lv/lv/drosibas-kompass-efektivi-risinajumi-cilveku-tirdzniecibas-noversanai-44>  2015.gada janvārī LTV1 tika demonstrēts biedrības “Centrs Marta” izveidotais video “Iespējams Tu riskē kļūt par cilvēktirdzniecības upuri”. <https://www.youtube.com/watch?v=oN92mpvQFrM>  ***TIESĪBSARGA BIROJS:***  Tiesībsarga birojs ir nodrošinājis savu ieguldījumu sabiedrības informēšanas jomā, sadarbībā ar biedrību „Patvērums „Drošā māja”” realizējot **sabiedrības informēšanas kampaņu „Gards kumosiņš”** (angļu valodā – „Crumpet”) 2014.gada oktobra mēnesī, atzīmējot Eiropas Savienības dienu pret cilvēku tirdzniecību. Tās galvenā mērķauditorija bija sievietes un meitenes.  2014.gada jūlijs – 2014.gada oktobris – sabiedrības informēšanas kampaņas sagatavošanas fāze.  • Tika izstrādāta kampaņas ideja (vizuālais ietvars, scenārijs), kā arī radīti video klipi (izstrādi veica nevalstiskā organizācija Invalīdu un viņu draugu apvienība “Apeirons”).  • Notika aktīva komunikācija ar projekta partneri nevalstisko organizāciju - biedrību “Patvērums “Droša māja”” par iespējamo kampaņas noslēguma pasākumu un iespējamiem partneriem informācijas izplatīšanā:  - Sociālo tīklu draugiem.lv (populārs vietējas nozīmes sociālais tīkls kā Latvijā, tā Latvijas pilsoņu vidū ārvalstīs);  - Sociālo tīklu ask.fm (populārs pusaudžu vidū);  - Ziņu portālu kasjauns.lv (populārs sieviešu vidū);  - Latvijas Republikas Ārlietu ministriju;  - Latvijas Republikas Iekšlietu ministriju;  - Latvijas Valsts policiju;  - Latvijas Republikas Pilsonības un migrācijas lietu pārvaldi;  - Latvijas Valsts nodarbinātības aģentūru.  • Tika sagatavota informācija par to, kas ir cilvēku tirdzniecība, tās veidiem, kur meklēt palīdzību, ja persona ir kļuvusi par cilvēku tirdzniecības upuri, kā arī kampaņas apraksts u.c. Uzklikšķinot uz izvietotā informācijas banera internetā, tika atvērta Tiesībsarga biroja interneta mājas lapa.  • Tika izveidoti “sponsorētie jautājumi” sociālajā tīklā ask.fm:  - Vai zināji, ka par cilvēktirdzniecības upuriem visbiežāk kļūst 12-14 gadus veci jaunieši? Uzzini vairāk par cilvēktirdzniecības riskiem šeit.;  - Kur cilvēku tirgotāji uzrunā potenciālos upurus? Meklē informāciju, kā pasargāt sevi no cilvēktirdzniecības riskiem šeit.;  - Vai cilvēku tirgotāji izvēlas tikai meitenes un sievietes? Uzzini, kur meklēt palīdzību cilvēktirdzniecības draudu gadījumos Latvijā un ārzemēs.  • Sakarā ar izvērsto sabiedrības informēšanas kampaņu “Gards kumosiņš”, tika regulāri atjaunots Tiesībsarga biroja profils sociālajā tīklā draugiem.lv: http://www.draugiem.lv/tiesibsargs/. Arī projekta partnera biedrības „Patvērums „Droša māja“ profilā notika aktīva informēšana par rīkoto kampaņu: http://www.draugiem.lv/www.patverums-dm.lv/.  2014.gada 13. – 19.oktobris – sabiedrības informēšanas kampaņas aktīvā fāze.  • 2014.gada 13.oktobris – tiek publicēta preses relīze par kampaņu;  • Kampaņas materiāli tika izplatīti šādās interneta mājas lapās:  - Tiesībsarga biroja mājas lapā: http://www.tiesibsargs.lv/;  - Izvietots informācijas baneris interneta mājas lapā draugiem.lv (informācijas mērķauditorija bija lietotāju – vīriešu un sieviešu profili vecumā no 19 līdz 60 gadiem (Latvijā un ārvalstīs), kā arī pusaudžu profili vecumā no 13 līdz 18 gadiem (gan Latvijā, gan ārvalstīs).  - “Sponsorētie jautājumi” tika ievietoti sociālajā tīklā ask.fm. Saskaņā ar ask.fm pārstāves Līvas Bisenieces sniegto informāciju kampaņas laikā uz “sponsorētajiem jautājumiem” uzklikšķināja apmēram 1000 pusaudžu vēloties uzzināt vairāk informācijas. Vairāk nekā 3000 pusaudžu atbildēja uz uzdotajiem jautājumiem un piedalījās diskusijās par tiem.  - Ziņu portāla kasjauns.lv sadaļā “Sievietēm” tika ievietots informatīvs baneris;  - Vienlaikus tika izvietoti informatīvi baneri šādās Latvijas valsts institūciju mājas lapās: Valsts policijas, Pilsonības un migrācijas lietu pārvaldes, Valsts nodarbinātības aģentūras, Ārlietu ministrijas (sadaļās par Latvijas vēstniecībām Lielbritānijā, Īrijā, Kiprā, Portugālē, Spānijā, Grieķijā un Vācijā), Iekšlietu ministrijas (īpaša mājas lapa, kas veltīta cilvēku tirdzniecībai http://www.cilvektirdznieciba.lv/).  - Biedrības “Patvērums “Droša māja”” interneta mājas lapā: http://www.patverums-dm.lv/lv/tiesibsargs-neklusti-par-gardu-kumosinu-cilveku-tirgotajiem/531.  2014.gada 18.oktobrī tika rīkots noslēguma pasākums, kas norisinājās kopā ar biedrību “Patvērums “Droša māja””. Tā pirmajā daļā tika izspēlēta simulācijas spēles saīsinātā versija kopā ar preses pārstāvjiem un valsts amatpersonām (kāda ir sajūta, esot cilvēku tirdzniecības upura lomā). Otrajā daļā simulācijas spēle tika spēlēta kopā ar pusaudžiem (kā izvairīties no cilvēku tirdzniecības un ko darīt, ja esi kļuvis par cilvēku tirdzniecības upuri). Simulācijas spēli izstrādāja un organizēja biedrība “Patvērums “Droša māja””.  2014.gada nogalē Tiesībsarga birojs izstrādāja galda kalendārus 2015.gadam un grāmatzīmes, kurās sniegta pamatinformācija par cilvēktiesībām, ieskaitot informāciju par cilvēku tirdzniecību, kas ilustrēti ar mākslinieka Edgara Sīma karikatūrām. Šajos materiālos tika iekļauta arī Tiesībsarga biroja kontaktinformācija. Sadarbībā ar Latvijas Nacionālo bibliotēku un reģionālajām bibliotēkām šie informācijas materiāli ir pieejami bibliotēkās Rīgā un reģionos bez maksas. Informācija par šo informācijas materiālu pieejamību tika sniegta arī preses pārstāvjiem. Galda kalendāru tirāža bija 70000, bet grāmatzīmju – 60000 eksemplāru. Šīs aktivitātes mērķauditorija: visi Latvijas iedzīvotāji.  ***ĀRLIETU MINISTRIJA:***  2014.gadā Ārlietu ministrija organizēja sociālo kampaņu, kuras mērķis bija veicināt Latvijas iedzīvotāju informētību par drošu ceļošanu un iespējamiem riskiem – viltus darba piedāvājumiem, cilvēktirdzniecību, tai skaitā fiktīvajām laulībām, kā arī narkotisko vielu pārvadāšanas riskiem un sekām.  Informatīvā kampaņa tika veidota, lai sasniegtu pēc iespējas plašāku auditoriju, īpašu uzmanību veltot riska grupām: 1) cilvēktirdzniecības, piespiedu darba upuriem; 2) fiktīvo laulību un/vai seksuālās ekspluatācijas upuriem; 3) narkotisko vielu kurjeriem.  Kampaņas laikā notika izglītojoši pasākumi 9. - 12. klašu jauniešiem 15 Latvijas skolās, kurās mācās arī bērni no sociālās aprūpes centriem. Kampaņas mērķis bija jauniešiem klātienē skaidrot drošas ceļošanas priekšnoteikumus un potenciālos riskus, nodrošinot arī profesionāļu – jauniešu psihologa un Valsts policijas pārstāvja, kuriem ir pieredze darbā ar risku situācijām, dalību.  Sociālās kampaņas laikā tika izveidota mobilā aplikācija “Ceļo droši”, kurā atrodamā informācija tiek aktīvi izmantota Konsulārā departamenta ikdienas darbā.  Ārlietu ministrijas Konsulārais departaments regulāri piedalās starptautiskajā tūrisma izstādē “Balttour”, kuras laikā kopīgi ar sadarbības partneriem - Latvijas Republikas Valsts robežsardzes, Valsts ieņēmumu dienesta, Muitas pārvaldes un tūrisma nozares pārstāvjiem informē par drošu ceļošanu, tostarp par cilvēktirdzniecības riskiem. Apmeklētājiem tiek demonstrēts arī videomateriāls par cilvēktirdzniecības tematiku.  2015.gadā Konsulārā departamenta pārstāvji turpināja informēt Latvijas sabiedrību par drošu ceļošanu, tai skaitā par pastāvošajiem cilvēkutirdzniecības riskiem, tostarp fiktīvajām laulībām, viltus darba piedāvājumiem un kā atpazīt cilvēktirdzniecības upurus. Informatīvie pasākumi noritēja Eiropas Savienības mājā, atvērto durvju dienu laikā Ārlietu ministrijā un Nodarbinātības valsts aģentūras rīkotajos pasākumos pašvaldību darbiniekiem un plašākai sabiedrībai Liepājā un Rēzeknē.  ***IEKŠLIETU MINISTRIJA:***  Projekta HESTIA “Novēršot cilvēku tirdzniecību un fiktīvās laulības: daudznozaru risinājums” ietvaros 2016.gada rudenī Latvijā tika īstenota plaša **informatīvā kampaņa cilvēku tirdzniecības un fiktīvo laulību mazināšanai**. Sadarbībā ar reklāmas aģentūru GO!AHEAD tika izveidots videoklips “Cilvēktirdzniecība. Apturi šo spēli tagad”, kura mērķis ir vērst sabiedrības uzmanību uz fiktīvo laulību kā cilvēku tirdzniecības formas problemātiku, un kas Youtube kontā skatīts 32 494 reizes (unikālie skatījumi). Videoklips pirmoreiz tika demonstrēts projekta HESTIA rezultātu prezentācijas pasākumā 2017.gada 21.oktobrī, atzīmējot Eiropas Savienības dienu pret cilvēku tirdzniecību.  Projekta ietvaros sadarbībā ar biedrību “Patvērums “Drošā māja”” un reklāmas aģentūru GO!AHEAD izstrādāts informatīvais vides plakāts ar saukli “Dzīve nav spēle. Zaudēt var pa īstam!”, kas tika izvietots Rīgas pilsētas 53 sabiedriskā transporta pieturvietās laika posmā no 2016.gada 17.oktobra līdz 30.oktobrim.  Vienlaikus projekta HESTIA aktivitātē “Starpnozaru mācības” divu dienu semināros izglītotie 187 speciālisti īstenoja informācijas izplatīšanu savās pārstāvētajās institūcijās vai daudznozaru speciālistu grupās un riska grupām, nodrošinot 168 informatīvās aktivitātes (lekcijas par cilvēku tirdzniecību un fiktīvajām laulībām, izstādes bibliotēkās, publikācijas vietējos laikrakstos un interneta vietnēs): Vidzemē – 31, Latgalē – 34, Kurzemē – 36, Zemgalē – 34, Vidzemē/Rīgā – 33.  ***RĪGAS DOME:***  2014.gadā Rīgas domes Labklājības departamentam tika piešķirts finansējums preventīva rakstura pasākumu cilvēku tirdzniecības mazināšanai īstenošanai – 738,43 *euro* bukletu „Cilvēku tirdzniecības novēršana” izdošanai (10 000 eks.).  Nolūkā realizēt preventīva rakstura pasākumus 2015.gadā, Rīgas pašvaldība ir izgatavojusi 14 400 bukletus, tajā skaitā 10 800 latviešu valodā un 3 600 krievu valodā – „Cilvēku tirdzniecības novēršana”, kas izplatīti Rīgas sociālajā dienestā, sociālo pakalpojumu sniedzēju institūcijās un citās Rīgas pilsētas pašvaldības un sadarbības organizācijās ar mērķi informēt sabiedrību par cilvēku tirdzniecības draudiem un palīdzības iespējām, ja persona ir kļuvusi par cilvēku tirdzniecības upuri.  Nolūkā realizēt preventīva rakstura pasākumus 2016.gadā, Rīgas domes Labklājības departaments ir izgatavojis 14 400 bukletus (720 *euro*), tajā skaitā 10 800 latviešu valodā un 3 600 krievu valodā – „Cilvēku tirdzniecības novēršana”, kas izplatīti Rīgas Sociālajā dienestā, sociālo pakalpojumu sniedzēju institūcijās, Rīgas starptautiskajā autoostā un citās sadarbības organizācijās ar mērķi informēt sabiedrību par cilvēku tirdzniecības draudiem un palīdzības iespējām, ja persona ir kļuvusi par cilvēku tirdzniecības upuri.  ***KULTŪRAS MINISTRIJA:***  Lai sniegtu pamata informāciju par Latviju un tādējādi mazinātu arī iespējamos drošības riskus patvēruma meklētājiem, kas ierodas Latvijā, 2015.gada decembrī tika izdots informatīvais buklets. Buklets pieejams trijās valodās – latviešu, angļu un arābu. Kopā sagatavots viens tūkstotis bukleta eksemplāru. Tajā sniegta vispārīga informācija par Latviju, par Latvijas iedzīvotāju tiesībām un pienākumiem, par nodarbinātības un mājokļa jautājumiem, medicīnas aprūpi, sociālās palīdzības sistēmu, latviešu valodas apguves iespējām un citiem imigrantiem nozīmīgiem jautājumiem. Biedrība „Patvērums „Drošā māja”” nodrošina bukleta izplatīšanu.  Saskaņā ar Nacionālās identitātes, pilsoniskās sabiedrības un integrācijas politikas pamatnostādņu 2012. – 2018.gadam (apstiprinātas ar Ministru kabineta rīkojumu Nr.542 2011.gada 20.oktobrī) 1.2.7.4.punktu un Rīcības plāna personu, kurām nepieciešama starptautiskā aizsardzība, pārvietošanai un uzņemšanai Latvijā (apstiprināts ar Ministru kabineta 2015.gada 2.decembra rīkojumu Nr.759) 3.7.punktu Kultūras ministrija Patvēruma, migrācijas un integrācijas fonda (turpmāk – PMIF) ietvaros nodrošina sociālās iekļaušanas ievadkursu norisi patvēruma meklētājiem 20 akadēmisko stundu apjomā, ko īsteno biedrība „Patvērums „Drošā māja””. Mācību ietvaros patvēruma meklētājiem tiek sniegta informācija par dzīvi Latvijā: tiesībām un pienākumiem, kultūru, izglītību, sociālo nodrošinājumu, veselības aprūpi, nodarbinātību un citiem jautājumiem, kas palīdz patvēruma meklētājiem iekļauties vietējā sabiedrībā un ievērot tās likumus, tostarp mazinot nelegālās nodarbinātības riskus. Projekta īstenošanas periods: 2016.gada 27.jūnijs – 2017.gada 31.decembris. Kopējais plānotais apmācāmo skaits – 530 personas.  Informācija dažādām trešo valstu pilsoņu grupām tiek sniegta arī PMIF projektā „Informācijas centrs imigrantiem” (turpmāk – ICI), ko arī īsteno biedrība „Patvērums „Drošā māja”” laika posmā no 2016.gada 18.maija līdz 2017.gada 31.decembrim. Projekta mērķa grupa – trešo valstu pilsoņi, patvēruma meklētāji, bēgļi un personas ar alternatīvo statusu, vietējie speciālisti. ICI sniegtie pakalpojumi ir – informācijas un konsultāciju sniegšana, tulku un tulkošanas nodrošināšana, dažādu jomu speciālistu apmācības darbam ar mērķa grupu, uz mērķa grupu vērsto integrācijas iniciatīvu un resursu koordinācija. Centra filiāles darbojas arī reģionos – Liepājā, Daugavpilī, Cēsīs un Jelgavā. Plānotais pakalpojumu saņēmēju skaits – 2500 personas. | | | |
| 1. Izstrādāt informatīvo materiālu par cilvēku tirdzniecību, kas jāņem vērā, lai nekļūtu par cilvēku tirdzniecības upuri, cilvēku tirdzniecības upuru tiesībām, atbalsta un palīdzības iespējām cilvēku tirdzniecības upurim. | 2017.gads I pusgads | LM | IeM, ĀM, KM, IZM, NVO, pašvaldības | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDE UZSĀKTA** | | | |
| 1. Veikt skolēnu un studentu regulāru izglītošanu un informēšanu par cilvēku tirdzniecības problemātiku: cēloņiem, riskiem, sekām. | Pastāvīgi | IZM | LM, IeM, NVO, pašvaldības | Likumā par valsts budžetu kārtējam gadam paredzēto finanšu līdzekļu ietvaros. | ASV vēstniecības Rīgā piešķirtais finansējums: USD 8 000  EEZ finanšu instrumenta 2009 – 2014 programmas „NVO fonds” apakšprogrammas „Nevalstisko organizāciju projektu programma” finansējums 19 999,90 *euro*  Jaunatnes starptautisko programmu aģentūras piešķirtais finansējums: 15 723,00 *euro*  Aizkraukles novada, Lubānas novada un Rīgas pilsētas pašvaldību finansējums: 405,00 *euro* | | **IZPILDE TIEK NODROŠINĀTA:**  ***IZGLĪTĪBAS UN ZINĀTNES MINISTRIJA:***  Izglītības un zinātnes ministrijas padotībā esošais Valsts izglītības satura centrs 2016.gadā ir aktualizējis metodisko līdzekli “Klases stundu programmas paraugs” un tam izveidojis palīgmateriālu “Ieteikumi klases stundu programmas īstenošanai”, kuros ietvertas tēmas par bērnu tiesībām, pienākumiem un atbildību, kā arī drošības dažādo aspektu jautājumi. Minētie materiāli pieejami Valsts izglītības satura centra mājaslapas sadaļā “Audzināšana”:  http://visc.gov.lv/audzinasana/dokumenti/metmat/ieteikumi\_klases\_st\_progr\_ist.pdf un <http://visc.gov.lv/audzinasana/dokumenti/metmat/klases_stundu_progr_%20paraugs.pdf>  ***RĪGAS PILSĒTAS PAŠVALDĪBA:***  Rīgas pašvaldības policijā (RPP) darbojas 2006.gadā izveidotā Bērnu likumpārkāpumu profilakses nodaļa (turpmāk – BLPN), kurā 2014.gadā strādāja 29 darbinieki. Savā ikdienas darbā darbinieki izskata lietas, kas ir saistītas ar nepilngadīgo izdarītiem likumpārkāpumiem, kā arī lietas, kas saistītas ar bērna problēmām ģimenē un nodarījumiem pret bērnu, kas izpaužas kā fiziska, emocionāla vardarbība vai bērna pamešana novārtā. BLPN darbinieki aktīvi veic izglītojošus pasākumus skolās, iepazīstinot bērnus ar pastāvošo likumu normām un citiem normatīvajiem aktiem, kas nosaka bērna tiesības, un informējot tos par viņu drošības apdraudējumiem un iespējamiem riskiem. Tiek veikts preventīvais darbs gan ar bērniem, gan ar viņu vecākiem. 2014.gadā RPP BLPN uzsāka lekciju ciklu „Cilvēku tirdzniecības novēršana” 9-12.klašu skolēniem. Kopā 2014.gadā novadīta 31 (trīsdesmit viena) lekcija 17 Rīgas pilsētas izglītības iestādēs, piedalījās 850 izglītojamie. Divās mācību iestādēs lekcijās piedalījās arī 8.klašu skolēni.  2015.gadā Rīgas pašvaldības policijas BLPN darbinieki, Rīgas pašvaldības policijas budžeta ietvaros, Rīgas pilsētas skolās novadījuši 16 izglītojošas lekcijas par tēmu “Cilvēku tirdzniecības riski. Pasākumi cilvēku tirdzniecības novēršanai. Kā nekļūt par cilvēku tirdzniecības upuri”. Lekcijas noklausījušies 339 skolēni.  2016.gadā RPP BLPN turpināja lekciju ciklu „Cilvēku tirdzniecības novēršana” 9.-12.klašu skolēniem. Kopā 2016.gadā novadīts 13 (trīspadsmit) lekcijas 7 Rīgas pilsētas izglītības iestādēs, piedalījās 314 izglītojamie.  ***BIEDRĪBA “PATVĒRUMS “DROŠĀ MĀJA””:***  2014.gadā vairāku projektu ietvaros ir nodrošināta cilvēku tirdzniecības prevence, ko nodrošinājuši biedrības un sadarbības partneru – biedrības „Par brīvu Vidzemi no cilvēku tirdzniecības”, Valsts policijas un Iekšlietu ministrijas jomas eksperti, kā arī biedrības jaunieši un brīvprātīgie:  - ASV projekts „Promoting Innovative Anti-Trafficking Approaches in Latvia”: Apmācīti 1356 skolēni un 198 akadēmiskā personāla pārstāvji skolās un sociālās aprūpes institūcijās.  - Ar EEZ instrumenta piesaisti projektā „Multidisciplināras iniciatīvas cilvēku tirdzniecības ierobežošanai” izglītoti:  \* Brīvprātīgo/vienaudžu izglītotāji – 20 jaunieši  \* Simulācijas spēlē Olainē – 20 jaunieši  \* Preventīvi pasākumi sabiedrības informēšanai (treileris skolās) – 30 skolas un jauniešu centri, 1347 skolēni/jaunieši.  - ES programmas „Jaunatne darbībā” finansētais projekts „No Future for Human Traffing”, 12.04.2014.-20.04.2014. – par cilvēku tirdzniecības tematiku starptautiskajā projektā izglītoti 30 jaunieši no Latvijas, Igaunijas, Lietuvas, Polijas, Zviedrijas un Rumānijas.  2016.gadā biedrība nodrošinājusi informatīvās lekcijas par cilvēku tirdzniecības jautājumiem skolēniem:  - lekcijā „Forumteātra nodarbība par cilvēku tirdzniecību” Aizkrauklē piedalījās ap 20 skolēni/jaunieši, Aizkraukles novada pašvaldības finansējums 45,00 *euro*;  - lekcijās Lubānā piedalījās ap 100 skolēni/jaunieši, Lubānas novada pašvaldības finansējums 300,00 *euro*;  - lekcijā „Forumteātra nodarbība par cilvēku tirdzniecību” Rīgas pašvaldības Bērnu un jauniešu centrā piedalījās 12 skolēni/jaunieši, Rīgas pašvaldības Bērnu un jauniešu centra finansējums 60,00 *euro*.  ***BIEDRĪBA “CENTRS MARTA”:***  2016.gada 25.oktobrī biedrības pārstāve vadīja interaktīvu semināru SOS Bērnu ciematā par riskiem tikt iesaistītiem un izmantotiem cilvēku tirdzniecībā un seksuālajā ekspluatācijā. | | | |
| 1. Veikt Valsts policijas un pašvaldības policijas darbinieku, robežsargu, prokuroru, sociālo darbinieku, konsulāro amatpersonu, darba inspektoru, bāriņtiesu, VBTAI un PMLP darbinieku, tūrisma sektorā iesaistīto personu apmācību par cilvēku tirdzniecību un bērnu tiesību aizsardzības jautājumiem. | Pastāvīgi | Valsts policija | IeM, LM, ĀM, EM,  Tiesībsarga birojs, NVO, pašvaldības | Valsts policija  2015.gadā un turpmāk ik gadu 4 098 *euro* -  valsts budžeta finansējums (dotācija). | Papildus finansējums pamatnostādņu uzdevumu īstenošanai netika piešķirts.  Finansējums nodrošināts no HESTIA projekta budžeta: 17 035,29 *euro*  Līdzfinansējums no Iekšlietu ministrijas budžeta: 899,68 *euro*  Finansējums nodrošināts no HESTIA projekta budžeta: 42 403,56 *euro*  Rīgas sabiedriskās kārtības uzturēšanas fonda finansējums:  2014.gadā – 3 400,00 *euro*; 2015.gadā – 3 428,71 *euro*;  2016.gadā – 3 990,00 *euro*  EEZ finanšu instrumenta 2009 – 2014 finansējums | | **IZPILDĪTS DAĻĒJI:**  ***IEKŠLIETU MINISTRIJA:***  Īstenojot Eiropas Komisijas Iekšlietu Ģenerāldirektorāta finanšu programmas „Noziedzības profilakse un apkarošana” līdzfinansēto starptautisko projektu „Drošības kompass – efektīvi risinājumi cilvēku tirdzniecības novēršanai” (Nr.HOME/2011/ISEC/AG/4000002172), Iekšlietu ministrija 2014.gada 28. – 30.aprīlī organizēja tālruņu operatoru mācības par cilvēktirdzniecības novēršanu. Mācībās pavisam piedalījās 219 pārstāvji no Valsts ugunsdzēsības un glābšanas dienesta Operatīvās vadības pārvaldes Zvanu apstrādes un resursu vadības nodaļas (vienotais ārkārtas palīdzības izsaukuma tālrunis 112), Valsts policijas (Valsts policijas palīdzības tālrunis 110, dežuranti), Ārlietu ministrijas Konsulārā departamenta, Valsts bērnu tiesību aizsardzības inspekcijas, Valsts policijas koledžas, biedrības “Patvērums “Drošā māja””, biedrības “Resursu centrs sievietēm “Marta”” un krīžu centra “Māras centrs”.  2015.gada pavasarī projekta HESTIA “Novēršot cilvēku tirdzniecību un fiktīvās laulības: daudznozaru risinājums” ietvaros tika organizēti četri divu dienu semināri par cilvēku tirdzniecību un fiktīvajām laulībām, kurā piedalījās 108 speciālisti un praktiķi no Latvijas reģioniem:  - Ogrē 16. – 17.04.2015. – 26 dalībnieki;  - Kuldīgā 28. – 29.04.2015. – 30 dalībnieki;  - Valmierā 12. – 13.05.2015. – 25 dalībnieki;  - Jēkabpilī 21. – 22.05.2015. – 27 dalībnieki  2014.gada 16.oktobrī notika mācības par cilvēktirdzniecības gadījumu kriminālvajāšanu un iztiesāšanu, kuras tika organizētas, sadarbojoties Iekšlietu ministrijai ar Amerikas Savienoto Valstu vēstniecību Rīgā, Tiesnešu mācību centru, Tiesu administrāciju, Ģenerālprokuratūru un Tieslietu ministriju. Mācībās piedalījās 20 policisti, prokurori, tiesneši un 5 nevalstiskā sektora, kas nodrošina palīdzību cilvēku tirdzniecības upuriem, pārstāvji, 3 Iekšlietu ministrijas pārstāvji. Iekšlietu ministrija nodrošināja telpas, tulkošanas un apskaņošanas aprīkojumu, organizēja kafijas pauzes un līdzdarbojās mācību organizēšanā un koordinēšanā.  Pēc Amerikas Savienoto Valstu vēstniecības Rīgā iniciatīvas sadarbībā ar Iekšlietu ministriju, Ģenerālprokuratūru, Tiesu administrāciju un biedrību “Patvērums “Drošā māja”” Rīgā, Iekšlietu ministrijā 2015.gada 22.septembrī notika mācības par upuru tiesību ievērošanu cilvēktirdzniecības lietās, kuru ietvaros notika diskusijas, informācijas un labās prakses apmaiņa par upuru tiesībām, uz upuri vērstas pieejas piemērošanu cilvēku tirdzniecības lietās kriminālvajāšanas un iztiesāšanas posmā, par upura intervēšanu, kā iedrošināt upurus un lieciniekus sniegt liecības, nepakļaujot tos atkārtotai viktimizācijai. Ar pieredzi un labās prakses piemēriem pasākuma dalībniekus iepazīstināja ASV federālā tiesnese Virdžīnija Kendalla (Virginia M. Kendall), savukārt par praksi Latvijā informēja Ģenerālprokuratūras un biedrības “Patvērums “Drošā māja”” pārstāvji. Mācību ietvaros tika nodrošināts darbs grupās un lomu spēles. Mācībās piedalījās 60 dalībnieki: 6 tiesneši, 2 tiesneša amata kandidāti, 6 tiesneša palīgi, 1 tiesas priekšsēdētājs, 11 prokurori, 8 policisti, 3 Valsts policijas koledžas pārstāvji, 4 Tieslietu un Iekšlietu ministriju pārstāvji, 20 nevalstiskā sektora pārstāvji.  2016.gada rudenī projekta HESTIA “Novēršot cilvēku tirdzniecību un fiktīvās laulības: daudznozaru risinājums” ietvaros atbilstoši projekta aktivitātei “Starpnozaru mācības” projekta Latvijas partneris – biedrība “Patvērums “Drošā māja”” sadarbībā ar projekta ekspertu – Valsts policijas Galvenās Kriminālpolicijas pārvaldes Organizētās noziedzības apkarošanas pārvaldes 3.nodaļas inspektoru Vadimu Nazarovu, un ar projekta Lietuvas un Igaunijas partneru atbalstu, izstrādāja mācību metodoloģiju “Ekspluatatīvo fiktīvo laulību mazināšana: multiplikatoru apmācības”, kuras mērķis bija sagatavot dažādu jomu speciālistus – tālākizglītības trenerus tēmas aktualizēšanai speciālistu kolektīvos, kā arī iniciēt tēmas aktualizēšanu sabiedrībā kopumā. Ņemot par pamatu izstrādāto mācību metodoloģiju, Latvijā tika sagatavota mācību divu dienu programma, kuras ietvaros tika skatīti sekojoši jautājumi: cilvēktirdzniecības jēdziens un mērķis (definīcija, elementi, priekšnosacījumi); vervēšanas mehānisms, upura ievainojamība, ievainojamības aspekti, fiktīvo laulību fenomens, ekspluatatīvas fiktīvās laulības kā cilvēktirdzniecības forma, cilvēktirdzniecības upura fiktīvo laulību situācijā identificēšana; speciālistu loma fiktīvo laulību mazināšanā, starpinstitucionālā sadarbība; preventīvie pasākumi fiktīvo laulību fenomena mazināšanai, kā arī īstenots praktiskais darbs grupās. Kopumā tika nodrošinātas piecas divu dienu mācības lektoru – biedrības “Patvērums “Drošā māja”” pārstāvju Sandras Zalcmanes un Gitas Miruškinas, un biedrības “Par brīvu Vidzemi no cilvēku tirdzniecības” pārstāvja Artura Vaišļas vadībā. Mācībās piedalījās **187 speciālisti**:  - 14. – 15.septembris Sigulda: 22 pārstāvji no sociālajiem dienestiem, 7 – bāriņtiesām, 6 – pašvaldības policijas;  - 21. – 22.septembris Rēzekne: 18 pārstāvji no sociālajiem dienestiem, 6 – bāriņtiesām, 3 – pašvaldības policijas, 2 – Valsts policijas, 3 – izglītības iestādēm, 2 – bibliotēkām, 1 – tūrisma informācijas centra, 1 – NVO;  - 28. – 29.septembris Liepāja: 20 pārstāvji no sociālajiem dienestiem, 6 – bāriņtiesām, 2 – Valsts policijas, 8 – pašvaldības policijas, 1 – izglītības iestādes, 2 – bibliotēkas, 2 – bērnu nama, 1 – izglītības pārvaldes, 1 – pašvaldības domes, 1 – NVO;  - 5. – 6.oktobris Bauska: 5 prokurori, 14 pārstāvji no sociālajiem dienestiem, 2 – bibliotēkām, 4 – Valsts policijas, 6 – bāriņtiesām, 2 – NVO, 1 – pašvaldības policijas;  - 17. – 18.oktobris Sigulda: 22 pārstāvji no sociālajiem dienestiem, 3 – bāriņtiesām, 8 – pašvaldības policijas, 1 – dzimtsarakstu nodaļas, 1 – Nodarbinātības valsts aģentūras, 2 – izglītības iestādēm, 1 – pašvaldības.  Mācību dalībnieku pienākums, apgūstot šo divu dienu mācību programmu, bija nodrošināt turpmāku informācijas izplatīšanu savās pārstāvētajās institūcijās vai daudznozaru speciālistu grupās un riska grupām.  ***RĪGAS DOME:***  2014.gadā Rīgas domes Labklājības departamentam tika piešķirts finansējums preventīva rakstura pasākumu cilvēku tirdzniecības mazināšanai īstenošanai – 3 400 *euro* 110 speciālistu apmācībām.  -2014. gadā sadarbībā ar biedrību “Patvērums “Drošā Māja”” organizēti apmācību semināri „Preventīvie pasākumi cilvēku tirdzniecības mazināšanai - 2014”:  - 1. un 2.oktobrī divu dienu apmācības 25 Rīgas pašvaldības sociāliem darbiniekiem, skolu sociāliem pedagogiem un citiem Rīgas domes Labklājības departamenta sadarbības iestāžu darbiniekiem;  - 9.oktobrī organizētas apmācības – kvalifikācijas paaugstināšana 35 Rīgas pašvaldības sociāliem darbiniekiem, skolu sociāliem pedagogiem un citiem Rīgas domes Labklājības departamenta sadarbības iestāžu darbiniekiem, kuri ieguvuši bāzes zināšanas iepriekšējo gadu apmācībās;  - 17.oktobrī apmācības 20 Rīgas pašvaldības policijas darbiniekiem;  - 28.oktobrī un 29.oktobrī organizētas divu dienu apmācības 30 Rīgas pašvaldības sociāliem darbiniekiem, skolu sociāliem pedagogiem un citiem Rīgas domes Labklājības departamenta sadarbības iestāžu darbiniekiem.  2015.gadā Rīgas domes Labklājības departaments ar Rīgas sabiedriskās kārtības uzturēšanas fonda piešķirto finansējumu 3 428,71 *euro* un sadarbībā ar biedrību “Patvērums “Drošā māja”” organizēja apmācību seminārus „Preventīvie pasākumi cilvēku tirdzniecības mazināšanai - 2015”:  - 10.novembrī organizētas apmācības – kvalifikācijas paaugstināšana 15 Rīgas pašvaldības sociāliem darbiniekiem, kuri ieguvuši bāzes zināšanas iepriekšējo gadu apmācībās;  - 16. un 17. novembrī organizētas divu dienu apmācības 11 Rīgas pašvaldības sociāliem darbiniekiem un citiem Rīgas domes Labklājības departamenta sadarbības iestāžu darbiniekiem;  - 19. un 20. novembrī organizētas divu dienu apmācības 11 Rīgas pašvaldības sociāliem darbiniekiem un citiem Rīgas domes Labklājības departamenta sadarbības iestāžu darbiniekiem;  - 1. un 2. decembrī organizētas divu dienu apmācības 24 Rīgas pašvaldības sociāliem darbiniekiem un citiem Rīgas domes Labklājības departamenta sadarbības iestāžu darbiniekiem;  - 7.decembrī organizētas apmācības 20 Rīgas pašvaldības policijas darbiniekiem.  2016.gadā Rīgas sabiedriskās kārtības uzturēšanas fonds Rīgas domes Labklājības departamentam piešķīra finansējumu projektam „Preventīvie pasākumi cilvēku tirdzniecības mazināšanai – 2016”. Minētā projekta ietvaros sadarbībā ar biedrību “Patvērums “Drošā Māja”” organizēti seši apmācību semināri Rīgas pilsētas pašvaldības sociāliem darbiniekiem un citiem sadarbības iestāžu darbiniekiem:  - 24.augustā vienas dienas seminārs „Cilvēku tirdzniecība un vervēšana internetā, darba ekspluatācija” – 15 personām;  - 7.septembrī vienas dienas seminārs „Cilvēku tirdzniecība un preventīvie pasākumi” – 16 personām;  - 19.septembrī vienas dienas seminārs „Cilvēku tirdzniecība un cietuša psiholoģiskais portrets” – 16 personām;  - 27.septembrī vienas dienas seminārs „Cilvēku tirdzniecība un cilvēku tirdzniecības upura sociālā rehabilitācija” – 15 personām;  - 25.oktobrī vienas dienas seminārs „Cilvēku tirdzniecība un fiktīvās laulības” – 18 personām;  - 28.oktobrī vienas dienas seminārs Rīgas pašvaldības policijas darbiniekiem „Preventīvie pasākumi cilvēku tirdzniecības mazināšanai – 2016” – 20 personām.  ***EKONOMIKAS MINISTRIJA:***  Ekonomikas ministrija (EM) nav tieši iesaistījusies tūrisma sektorā iesaistīto personu apmācībā par cilvēku tirdzniecību un bērnu tiesību aizsardzību, bet periodiski iesaistās cilvēku tirdzniecības ierobežošanas aktivitātēs, īstenojot atsevišķus tūrisma komersantu darbības un kvalitātes kontroles pasākumus, kā arī aicinot patērētājus izvērtēt piedāvājumu un izvēlēties kvalitatīvus un drošus tūrisma produktus.  EM kā Latvijas tūrisma nozares vadošā valsts iestāde apzinās cilvēku tirdzniecības riskus, līdz ar to tūrisma normatīvie akti un politikas plānošanas dokumenti Latvijā tiek izstrādāti saskaņā ar Pasaules Tūrisma ētikas kodeksā un citos starptautiskos dokumentos ietvertajām vērtībām, kas nosaka, ka cilvēku izmantošana visās tās izpausmēs un vecuma grupās ir pretrunā tūrisma pamatmērķiem un ir tūrisma noliegums. Pasaules tūrisma ētikas kodeksā ietvertie principi lielākoties ir iekļauti arī Latvijas augstskolu piedāvātajās tūrisma studiju programmās, līdz ar to tūrisma nozares darbinieki pēc būtības jau tiek izglītoti cilvēku tirdzniecības jautājumā.  ***BIEDRĪBA “PATVĒRUMS “DROŠĀ MĀJA””:***  2014.gadā biedrība ar EEZ instrumenta piesaisti projektā „Multidisciplināras iniciatīvas cilvēku tirdzniecības ierobežošanai” organizējusi seminārus Dobelē, Talsos, Madonā, kur 2014.gada nogalē apmācīti 76 pašvaldību darbinieki.  Baltijas valstu konferencē „Sociālā darba speciālistu aktualitātes un tendences” prezentēta tēma „Nevalstiskā organizācija kā resurss cilvēku tirdzniecības upuru rehabilitācijā un legālo imigrantu integrācijā”, 8 mācību stundas, 28.03.2014., Latvijas Universitātes P.Stradiņa medicīnas koledža, dalībnieku skaits – 150 sociālā darba speciālisti.  2016.gada janvārī darbību uzsāka valsts finansētā Cietušo atbalsta tālruņa līnija, kuras darbību nodrošina krīžu centra “Skalbes” darbinieki. Krīžu centra “Skalbes” darbiniekiem novadīts seminārs par cilvēku tirdzniecībā cietušo personu identificēšanu un novirzīšanu pie pakalpojuma sniedzēja.  2016.gada 20.jūnijā Pilsonības un migrācijas lietu pārvalde organizēja lektores Gitas Miruškinas vadītas apmācības “Cilvēku tirdzniecība” pārvaldes darbiniekiem, lai uzlabotu cilvēku tirdzniecības upuru identificēšanas centienus.  ***BIEDRĪBA “CENTRS MARTA”:***  2016.gadā biedrība organizēja vairākas starpinstitucionālās sadarbības sanāksmes, lai nodrošinātu dažādu institūciju informētību par cilvēku tirdzniecības upuru novirzīšanu identificēšanai un iespējām saņemt valsts finansētu sociālās rehabilitācijas pakalpojumu. 2016.gada 8.jūnijā un 2016.gada 12.augustā notika tikšanās ar Rīgas sociālā dienesta darbiniekiem, lai informētu par cilvēku tirdzniecības problemātiku, kā arī cilvēku tirdzniecības upuru tiesībām saņemt sociālās rehabilitācijas pakalpojumu biedrībā “Centrs Marta”.  ANO kampaņas “16 dienas pret vardarbību” ietvaros tika organizēti un novadīti semināri, lai informētu sabiedrību un speciālistus par dažādām vardarbības formām, tostarp cilvēku tirdzniecību, un tās novēršanu. Semināri notika 2016.gada 23.novembrī Tukumā un 25.novembrī Liepājā, apmācot 35 skolotājus, jauniešu mentorus, sociālos darbiniekus, psihologus un citus speciālistus, kas ikdienā nonāk kontaktā ar bērniem un jauniešiem. Semināru laikā tika izmantotas un prezentētas dažādas metodes par to, kā runāt ar jauniešiem par tādām tēmām kā seksualitāte, seksuālā identitāte, vardarbība un tās novēršana, kā arī kur un kā saņemt atbalstu seksuālās, emocionālās un fiziskās vardarbības gadījumā.  ***ĀRLIETU MINISTRIJA:***  2014.gadā Ārlietu ministrija nodrošināja konsulāro amatpersonu mācību organizēšanu, kurās kā lektori tika pieaicināti speciālisti, kuri ikdienā strādā ar cilvēku tirdzniecības novēršanas un apkarošanas, un cilvēku tirdzniecības upuru rehabilitācijas jautājumiem.  Sakarā ar cilvēkresursu un finanšu līdzekļu piesaisti Latvijas prezidentūras Eiropas Savienības Padomē īstenošanai, konsulāro amatpersonu mācības 2015.gadā netika rīkotas. Ierobežoto finanšu resursu dēļ konsulāro amatpersonu mācības netika rīkotas arī 2016.gadā. | | | |
| 1. Veikt tiesnešu un tiesu sistēmas darbinieku apmācības par cilvēku tirdzniecības jautājumiem. | Pastāvīgi | TM | TMC, TA, Tiesībsarga birojs, NVO | Likumā par valsts budžetu kārtējam gadam paredzēto finanšu līdzekļu ietvaros. | Nav informācijas par finansējumu | | **IZPILDĪTS:**  Nodibinājums Latvijas Tiesnešu mācību centrs (turpmāk LTMC) nodrošina tiesnešu un tiesu darbinieku tālākizglītību. LTMC īsteno ikgadējo valsts finansēto mācību programmu, kā arī organizē citus projektus, kurus līdzfinansē Eiropas Komisija vai citi partneri. LTMC 2014.gadā noslēdza līdzdarbības līgumu ar Tiesu administrāciju par tiesnešu, tiesneša amata kandidātu un tiesu darbinieku apmācību, līgums noslēgts uz 10 gadiem. LTMC organizē arī zvērinātu advokātu, prokuroru un citu juridisko profesiju pārstāvju mācības par to atsevišķi vienojoties.  Valsts finansētās mācības tiek īstenotas saskaņā ar gada mācību programmu, ko apstiprina Tiesu administrācija. Gada mācību programmu izstrādā Mācību programmu darba grupa (MPDG), ievērojot tiesnešu un tiesu darbinieku norādītās mācību vajadzības. Mācību vajadzību apkopojums tiek iegūts no semināru novērtējumu anketās ietvertajiem ieteikumiem, tiesnešu un tiesu darbinieku elektroniskajā aptaujas anketā norādītajām tēmām, TM un TA ieteikumiem par semināru tēmām, citu iestāžu ieteikumiem, MPDG ekspertu ieteikumiem un LTMC programmu vadītāju ieteikumiem. Izstrādājot atsevišķu projektu mācību programmas, LTMC apkopo mācību vajadzības un konsultējas ar nozaru ekspertiem, veido ad hoc darba grupas.  Kopā no 2014.-2016.gadam rīkoti 9 mācību pasākumi Latvijā, piedāvāti 4 starptautiski mācību pasākumi. Mācību pasākumus kopā apmeklējuši 31 tiesnesis, 18 tiesneša amata kandidāti, 135 prokurori, 41 tiesneša palīgs, 20 policijas darbinieki, 21 VID darbinieks, 103 advokāti. Kopskaitā mācībās par cilvēku tirdzniecību, kuras organizējis vai piedāvājis LTMC, piedalījušies 369 juridisko profesiju pārstāvji.  2014.gads:  2014.gada 18.jūnijā tiesnešu amata kandidātu mācību ietvaros LTMC organizēja 90 minūšu lekciju „Cilvēktirdzniecības aktuālās problēmas”. Lekciju apmeklēja 16 tiesneša amata kandidāti.  2014.gada 16.oktobrī sadarbībā ar ASV vēstniecību Latvijā LTMC rīkoja konferenci „Izmeklēšana, kriminālvajāšana un tiesvedība cilvēktirdzniecības lietās: ASV un Latvijas lietu izpēte”. Konferenci apmeklēja 12 tiesneši, 15 prokurori, 20 policijas darbinieki, kā arī NVO pārstāvji.  2015.gads:  No 2013.gada janvāra līdz 2015.gada novembrim LTMC īstenoja Eiropas Komisijas līdzfinansētu projektu „Tiesu sistēmas dalībnieku un citu juridisko profesiju pārstāvju starpdisciplināras mācības par finanšu un ekonomisko noziegumu izcelsmi un tiesu praksi” (FINEC). Projekta partneri ir Ģenerālprokuratūra, Valsts ieņēmumu dienests, Latvijas Zvērinātu advokātu padome, Vācijas juridiskās sadarbības fonds. Projekta laikā tika nodrošinātas mācības par dažādām tēmām, kas saistītas ar ekonomiskajiem, finanšu noziegumiem, kā arī organizēto noziedzību.  Mācību aktivitātes paredzētas starpdisciplinārai auditorijai.  Šī projekta ietvaros 2015.gadā notika 6 lekcijas ar nosaukumu „Tiesu prakse cilvēku tirdzniecības  lietās”, lekciju pasniedza LU Juridiskās fakultātes krimināltiesisko zinātņu katedras profesore Valentija Liholaja. Lekcijas garums 90 minūtes. Katru lekciju apmeklēja cita dalībnieku grupa, kas sastāv no tiesnešiem, tiesnešu palīgiem, zvērinātiem advokātiem, prokuroriem un VID darbiniekiem. Minēto lekciju datumi un dalībnieku apmeklējums:  5.03.2015. apmeklēja 3 tiesneši, 7 tiesnešu palīgi, 20 prokurori, 19 advokāti, 5 VID darbinieki.  16.04.2015. apmeklēja 2 tiesneši, 1 tiesneša amata kandidāts, 7 tiesnešu palīgi; 19 prokurori, 5 advokāti;  21.05.2015. apmeklēja 3 tiesneši, 1 tiesneša amata kandidāts, 2 tiesnešu palīgi, 19 prokurori, 18 advokāti, 5 VID darbinieki;  04.06.2015. apmeklēja 5 tiesneši, 5 tiesnešu palīgi, 19 prokurori, 20 advokāti, 4 VID darbinieki;  17.09.2015. apmeklēja 8 tiesnešu palīgi, 17 prokurori, 19 advokāti, 2 VID darbinieki;  02.10.2015. apmeklēja 12 tiesnešu palīgi, 21 prokurors, 22 advokāti un 5 VID darbinieki.  Kopā nosauktos seminārus apmeklēja 13 tiesneši, 2 tiesneša amata kandidāti, 41 tiesneša palīgs, 115 prokurori, 103 advokāti un 21 VID darbinieks. Pavisam kopā 295 dalībnieki.  2015.gada 10.-11.septembrī, Rīgā notika Eiropas Tiesību Akadēmijas (ERA) organizēts starptautisks seminārs „Cilvēku tirdzniecības apkarošana - ceļā uz vispusīgāku pieeju”. LTMC nodrošināja semināra organizēšanas praktisko pusi. Seminārā piedalījās dalībnieki un lektori no dažādām ES valstīm, tostarp, Latvijas. Seminārā piedalījās 5 prokurori un 2 tiesneši no Latvijas.  LTMC ir aktīvs Eiropas Juridiskās Tālākizglītības Tīkla (EJTN) biedrs. EJTN ir lielākais partneris starptautisko pasākumu organizēšanā. Katru gadu tiesnešiem no Latvijas ir iespēja apmeklēt 1-3 dienu seminārus dažādās tiesību nozarēs citās ES dalībvalstīs.  2015.gada 5.februārī Utrehtā, Nīderlandē notika starptautisks seminārs “Human Trafficking” un tajā piedalījās 1 tiesnese no Latvijas.  2016.gads:  Ņemot vērā FINEC projekta ietvaros organizētās mācības 2015.gadā, tiesnešu un tiesu darbinieku norādītās valsts finansētajā mācību programmā tēmas par cilvēku tirdzniecību un ar to saistītiem jautājumiem netika iekļautas.  Arī 2016.gadā LTMC piedāvāja tiesnešiem apmeklēt starptautiskus seminārus par cilvēku tirdzniecības jautājumiem:  - 2016.gada 11.-12. aprīlī, Vīnē, Austrijā notika EDSO organizēts seminārs „Combating trafficking in human beings for the purpose of forced criminality”, tajā piedalījās 1 tiesnese no Latvijas;  - 2016.gada 21.aprīlī, Čehijā notika EJTN organizēts seminārs „Human trafficking and crimes related to refugees”, tajā piedalījās 1 tiesnese no Latvijas;  - 2016.gada 17.-18.novembrī, Utrehtā, Nīderlandē notika EJTN organizēts seminārs „Trafficking in Human Beings”, tajā piedalījās 1 tiesnesis no Latvijas.  Projekta „Tiesu sistēmas dalībnieku un citu juridisko profesiju pārstāvju starpdisciplināras mācības par finanšu un ekonomisko noziegumu izcelsmi un tiesu praksi” ietvaros, kuru finansēja Eiropas Komisijas Iekšlietu direktorāta Noziedzības novēršanas un apkarošanas programma, līdzfinansēja Latvijas Tiesnešu mācību centrs, Prokuratūra, Valsts ieņēmumu dienests un Latvijas Zvērinātu advokātu padome, 2014.gada novembrī tika publicēts Latvijas Universitātes Krimināltiesisko zinātņu katedras profesores juridisko zinātņu doktores Valentijas Liholajas sagatavotais apkopojums “Tiesu prakse krimināllietās par cilvēku tirdzniecību”. Tiesu prakses pētījums apspriests un akceptēts Augstākās tiesas Krimināllietu departamenta tiesnešu kopsapulcē. Pētījumā analizēta tiesu prakse lietu izskatīšanā par cilvēku tirdzniecību un personu nosūtīšanu seksuālai izmantošanai, analizējot 2009.–2013.gada tiesu nolēmumus par Krimināllikuma 154.1 un 165.1pantā paredzēto noziedzīgo nodarījumu izdarīšanu. Analizēti 62 tiesu nolēmumi (51 pirmās instances tiesas spriedums un 11 apelācijas un kasācijas instances tiesas nolēmumi), kas taisīti 11 Latvijas tiesās un līdz pētījuma pabeigšanai stājušies likumīgā spēkā. Pētījuma gaitā iegūtie rezultāti salīdzināti ar Augstākās tiesas Senāta Krimināllietu departamenta un Judikatūras nodaļas 2006.gadā veiktā pētījuma „Tiesu prakse lietās par cilvēku tirdzniecību un personu nosūtīšanu seksuālai izmantošanai” rezultātiem un secināts, ka tajā konstatētās kļūdas un nepilnības cilvēku tirdzniecības noziegumu kvalifikācijā lielā mērā ir novērstas. | | | |
| 1. Veikt militārā personāla apmācības pirms misijām ārvalstīs par cilvēku tirdzniecību. | Pastāvīgi | AiM | IeM  Tiesībsarga birojs  NVO | Likumā par valsts budžetu kārtējam gadam paredzēto finanšu līdzekļu ietvaros. | Nav informācijas par finansējumu | | **IZPILDĪTS:**  Nacionālo bruņoto spēku (NBS) personāla apmācību kursa pirms dalības starptautiskajās operācijās saturā pastāvīgi tiek iekļauta informācija par cilvēku tirdzniecību un tās novēršanas aktuāliem jautājumiem. Tādējādi NBS karavīriem, kuri pilda profesionālo militāro dienestu vienībās starptautisko operāciju rajonos, tiek veidota izpratne par cilvēku tirdzniecības jautājumiem, lai viņi savu dienesta pienākumu izpildes ietvaros varētu sniegt atbalstu cilvēku tirdzniecības identificēšanā, ja rastos tāda nepieciešamība. | | | |
| 1. Pilnveidot pedagogu kompetenci jautājumos, kas ir saistīti ar izglītojamo izpratnes veidošanu par ētisko un morālo vērtību nozīmi, principiem un normu izpausmēm. | Pastāvīgi | IZM (VISC) | Pašvaldības | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDE TIEK NODROŠINĀTA:**  2016.gada 15.jūlijā tika pieņemti Ministru kabineta noteikumi Nr.480 “Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība”, kuri paredz izglītojamā izpratnes, atbildīgas attieksmes un rīcības veicināšanu, kas apliecina tādas vērtības kā dzīvība, cilvēka cieņa, brīvība, ģimene, laulība, darbs, daba, kultūra, latvieši valoda un Latvijas valsts. Vērtību apliecināšanai un īstenošanai izkopjami tādi tikumi kā atbildība, centība, drosme, godīgums, gudrība, laipnība, līdzcietība, mērenība, savaldība, solidaritāte, taisnīgums un tolerance. Valsts izglītības satura centrs 2016.gada 2.pusgadā semināros, kursos, konferencēs, darba sanāksmēs ir veicis izskaidrojošu un izglītojošu darbu aptuveni 35 auditorijās – pašvaldību izglītības pārvalžu vadītājiem un izglītības speciālistiem, pedagogiem, metodiķiem izglītības iestāžu vadītājiem, viņu vietniekiem, dienesta viesnīcu vadītājiem u.c. Šajos pasākumos piedalījušies ar 1300 dalībnieku.  Valsts izglītības satura centrs regulāri organizē izglītojošus seminārus arī pašvaldību audzināšanas darba koordinatoriem, profesionālās izglītības iestāžu direktoru vietniekiem audzināšanas darbā, profesionālās izglītības iestāžu dienesta viesnīcu vadītājiem un dienesta viesnīcu audzinātājiem, pašvaldības interešu izglītības speciālistiem un interešu izglītības iestāžu direktoriem, ietverot tēmas par dažādiem vērtībizglītības un audzināšanas jautājumiem, par izglītojamo drošības aspektiem (medijpratība, kritiskā domāšana, sociālās prasmes u.c.). Valsts izglītības satura centrs 2014.gadā organizēja sešus seminārus (348 dalībnieki), 2015.gadā piecus seminārus (354 dalībnieki), 2016.gadā septiņus seminārus (448 dalībnieki).  Saskaņā ar Ministru kabineta 2014.gada 28.maija rīkojumu Nr.247 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” Valsts izglītības satura centrs 2014.gada oktobrī organizēja pedagogu profesionālās pilnveides 10 semināru ciklu klašu/grupu audzinātājiem un interešu izglītības pedagogiem darbam ar sociālā riska grupas bērniem un jauniešiem. Semināros kopā piedalījās 522 pedagogi.  2015.gada jūnijā Valsts izglītības satura centrs sagatavoja metodisko līdzekli pedagogiem un vecākiem “Darbs ar sociālā riska grupas bērniem un jauniešiem atkarību profilaksē”. Tajā ietverti jautājumi par ētisko un morālo vērtību nozīmi sabiedrībā. Metodisko līdzekli Valsts izglītības satura centrs dāvināja visām Latvijas pašvaldībām, vispārējās vidējās, profesionālās un interešu izglītības iestādēm. Minētais materiāls ir pieejams: http://visc.gov.lv/audzinasana/dokumenti/metmat/darbs\_ar\_socriska\_berniem.pdf | | | |
| 1. Veikt nepieciešamos pasākumus, lai nodrošinātu interneta vietnes par cilvēku tirdzniecības jautājumiem [www.cilvektirdznieciba.lv](http://www.cilvektirdznieciba.lv) darbību, interneta vietni veidojot arī vieglā valodā, padarot to pieejamāku cilvēkiem ar īpašām vajadzībām (veidojot sadaļu „Viegli lasīt”), kā arī popularizēt to, tostarp nodrošinot iespēju ziņot tiešsaistē par personu vervēšanas gadījumiem interneta sociālajos tīklos vai sniegt ziņas par iespējamiem cilvēku tirdzniecības gadījumiem vai mēģinājumiem. | 2014.gads  I pusgads  Pastāvīgi | IeM | LM, Valsts policija | Likumā par valsts budžetu kārtējam gadam paredzēto finanšu līdzekļu ietvaros. | No Iekšlietu ministrijas budžeta:  996,00 *euro*;  Finansējums nodrošināts no HESTIA projekta budžeta:  2 000,00 *euro* | | **IZPILDĪTS DAĻĒJI:**  Interneta vietni www.cilvektirdznieciba.lv (www.trafficking.lv) administrē Iekšlietu ministrija. Šajā vietnē tiek apkopota informācija par aktualitātēm cilvēku tirdzniecības novēršanas un apkarošanas jomā, atbalstu un palīdzību cilvēku tirdzniecības upuriem, informatīvajām aktivitātēm un projektiem, praktiska informācija, kā pasargāt sevi un savus tuviniekus no cilvēku tirdzniecības un ekspluatācijas, kā un kur saņemt palīdzību un speciālistu konsultācijas.  2014.gada maijā tika veikta interneta vietnes www.cilvektirdznieciba.lv satura pārvaldības sistēmas (SPS) izstrāde, izmantojot WYSIWYG principu, publiskās mājas lapas daļas pārveidošana, lai nodrošinātu pēc WYSIWYG principa veidotu lapu attēlošanu, kā arī lai tā atbilstu mūsdienu standartiem, saglabājot tā brīža mājas lapas dizainu.  Projekta HESTIA “Novēršot cilvēku tirdzniecību un fiktīvās laulības: daudznozaru risinājums” ietvaros 2015.gadā tika veikta interneta vietnes www.cilvektirdznieciba.lv moduļa “Ziņu arhīvs”, moduļa “Foto galerija”, moduļa “Ziņu faili”, moduļa “Kategoriju faili”, projekta bannera (1 gab.) un projekta bannera papildus izmēra (5 gab.) izstrāde.  Ņemot vērā interneta vietnes nepilnības, tika veikta interneta vietnes www.cilvektirdznieciba.lv tehniskais novērtējums, tehnisko problēmu novēršana, Satura Vadības Sistēmas pieslēgšana, lapas koda maiņa, moduļu pieslēgšana.  2016.gadā veikta interneta vietnes www.cilvektirdznieciba.lv logo un mājas lapas dizaina skices izstrāde, dizaina skices salikšana HTML kodā un integrācija mājas lapā, nodrošināts tehniskais atbalsts mājas lapas uzturēšanai, SEO testēšana un uzlabošana, mājas lapas struktūras uzlabošana; nodrošināts projekta HESTIA sadaļas tehniskais risinājums – dizains un HTML, video modulis titullapā, Youtube konta izveide, sociālo tīklu ikonu ievietošana, kalendāra izveide.  Iekšlietu ministrija nodrošina interneta vietnes satura atjaunošanu un uzturēšanu, vienlaikus Facebook sociālajā tīklā izveidojot interneta vietnes kontu Cilvektirdznieciba.lv, kurā regulāri tiek publicēta aktuālā informācija par cilvēku tirdzniecības tēmu. | | | |
| 1. Organizēt konferenci valsts un pašvaldības iestāžu vadītājiem, tiesībaizsardzības iestāžu augsta līmeņa amatpersonām, TA vadošajām amatpersonām, lai veidotu un nostiprinātu izpratni par cilvēku tirdzniecību. | 2015.gads II pusgads | IeM | ĀM, IZM, LM, KM, pašvaldības, NVO, Tiesībsarga birojs, TM | IEM  2015.gadā 4 269 *euro* - valsts budžeta finansējums (dotācija). | Papildus finansējums pamatnostādņu uzdevumu īstenošanai netika piešķirts.  Finansējums nodrošināts no STROM projekta budžeta:  17 241,73 *euro*  Finansējums nodrošināts no HESTIA projekta budžeta:  7 430,96 *euro*;  15 944,70 *euro* | | **DAĻĒJI IZPILDĪTS**  ***IEKŠLIETU MINISTRIJA*:**  Iekšlietu ministrija sadarbībā ar Ziemeļu Ministru padomi 2014.gada 27. – 28.novembrī Rīgā organizēja zināšanu forumu par cilvēku tirdzniecības sociālajām sekām Ziemeļu Ministru padomes projekta “Nordic – Baltic – North-West Russian Border Regional Cooperation Part II: Combating Trafficking in Human Beings for Forced Labour, Children and Sexual Exploitation” ietvaros. Zināšanu forumā piedalījās 8 nozaru ministriju pārstāvji, 2 policisti, 3 robežsargi, 2 Rīgas pašvaldības pārstāvis un 3 nevalstiskā sektora pārstāvji no Latvijas. Pavisam zināšanu forumā piedalījās 56 dalībnieki no Latvijas, Igaunijas, Lietuvas, Somijas, Norvēģijas, Zviedrijas, Dānijas, Islandes, Krievijas, Ziemeļu Ministru padomes un Baltijas jūras valstu padomes.  Projekta STROM “Stiprinot pašvaldību lomu darbam cīņā ar cilvēku tirdzniecību Baltijas jūras reģionā” ietvaros 2015.gada 19. – 20.maijā Rīgā norisinājās Iekšlietu ministrijas sadarbībā ar Baltijas jūras valstu padomes Darba grupu cīņai pret cilvēku tirdzniecību, Nīderlandes Drošības un tieslietu ministriju un Amsterdamas pilsētas pašvaldību organizē konferenci “Pašvaldības pret cilvēktirdzniecību”. Konferencē piedalījās 79 dalībnieki, kas pārstāvēja valsts un pašvaldību iestādes, tiesībsargājošās iestādes un nevalstiskās organizācijas no Beļģijas, Dānijas, Igaunijas, Somijas, Vācijas, Grieķijas, Ungārijas, Latvijas, Lietuvas, Luksemburgas, Maltas, Nīderlandes, Norvēģijas, Polijas, Portugāles, Rumānijas, Krievijas Federācijas, Slovākijas, Slovēnijas, Zviedrijas, Eiropas Savienības Reģionu komitejas un Baltijas jūras valstu padomes Sekretariāta.  2015.gada 26.oktobrī Rīgā, Saeimā, biedrības “Centrs Marta” sadarbībā ar 12.Saeimas Prezidiju un ar Iekšlietu ministrijas atbalstu, īstenojot projektu „Drošības kompass – efektīvi risinājumi cilvēku tirdzniecības novēršanai” (Nr.HOME/2011/ISEC/AG/4000002172), organizēta konference par cilvēku tirdzniecības novēršanu.  2016.gada 26.septembrī biedrība “Centrs Marta” sadarbībā ar Latvijas Republikas Saeimu un Sabiedrības integrācijas fondu (SIF) organizēja starptautisku konferenci Saeimā, kura cita starpā tika apspriesti jautājumi par nepilngadīgo personu ekspluatāciju cilvēku tirdzniecībā. Konference bija paredzēta speciālistiem un politikas veidotājiem un to kopumā apmeklēja 80 dalībnieki.  Projekta HESTIA “Novēršot cilvēku tirdzniecību un fiktīvās laulības: daudznozaru risinājums” ietvaros  - 2016.gada 21.oktobrī organizētajā projekta rezultātu prezentācijas pasākumā piedalījās 41 pārstāvis no Iekšlietu ministrijas, Valsts policijas koledžas, Valsts robežsardzes, Tieslietu ministrijas, Saeimas, Rīgas pašvaldības, Ģenerālprokuratūras, Valsts policijas, Labklājības ministrijas, Pilsonības un migrācijas lietu pārvaldes, Ārlietu ministrijas, ASV, Īrijas un Igaunijas vēstniecībām Rīgā, nevalstiskām organizācijām.  - 2016.gada 14.-15. novembrī organizētajā konferencē “Exploitative Sham Marriages: Exploring the Links between Trafficking in Human Beings and Sham Marriages” piedalījās kopumā 60 dažādu jomu eksperti no - Latvijas, Lietuvas, Igaunijas, Somijas, Īrijas, Slovākijas, Kipras, Portugāles, Grieķijas, Čehijas, Austrijas, Vācijas, Norvēģijas, kā arī pārstāvji no Baltijas jūras valstu padomes. | | | |
| 1. Identificētajiem cilvēku tirdzniecības upuriem sadarbībā ar NVO nodrošināt valsts apmaksātus sociālās rehabilitācijas pakalpojumus. | Pastāvīgi | LM | NVO, IeM, pašvaldības | Likumā par valsts budžetu kārtējam gadam paredzēto finanšu līdzekļu ietvaros. | Sociālās rehabilitācijas pakalpojumu nodrošināšanai plānotais finansējums:  2014.gadā – 159 378 *euro*; 2015.gadā – 162 562 *euro*;  2016.gadā – 133 275 *euro*.  Sociālās rehabilitācijas pakalpojumu nodrošināšanai izlietotais valsts finansējums:  2014.gadā – 97 421 *euro*;  2015.gadā – 67 982 *euro*;  2016.gadā – 49 471 *euro*. | | **IZPILDĪTS:**  LM nodrošina, ka identificētie cilvēku tirdzniecības upuri saņem līdz 180 dienām ilgus sociālās rehabilitācijas pakalpojumus, kā arī juridisku un psiholoģisku atbalstu cilvēku tirdzniecības upurim kriminālprocesa laikā. Pakalpojums tiek sniegts pie pakalpojuma sniedzēja vai personas pašvaldībā atkarībā no personas individuālās situācijas.  LM rīkotā publiskā iepirkuma rezultātā 2013. un 2014.gadā sociālās rehabilitācijas pakalpojumus cilvēku tirdzniecības upuriem par valsts budžeta līdzekļiem sniedza biedrība “Patvērums “Drošā māja””, 2015. un 2016.gadā šo pakalpojumu par valsts budžeta līdzekļiem sniedza biedrība “Resursu centrs sievietēm “Marta””.  2014.gadā pamata (2.posma) pakalpojumu saņēmušas **38 personas**, 4 personām apmaksāti ceļa izdevumi atpakaļ uz Latviju.  2015.gadā pamata (2.posma) pakalpojumu saņēmušas **20 personas**, 1 personai apmaksāti ceļa izdevumi atpakaļ uz Latviju, 1 personai nodrošināts atbalsts kriminālprocesa laikā vēl pēc sociālās rehabilitācijas kursa beigām.  2016.gadā pamata (2.posma) pakalpojumu saņēmušas **17 personas**, 3 personām apmaksāti ceļa izdevumi atpakaļ uz Latviju, 3 personām nodrošināts atbalsts kriminālprocesa laikā pēc sociālās rehabilitācijas kursa beigām. | | | |
| 1. Nodrošināt regulāru sabiedrības informēšanu par atbildīgo institūciju sniedzamajiem pakalpojumiem personām, kas cietušas no cilvēku tirdzniecības. | Pastāvīgi | LM | VM, IeM, pašvaldības, NVO | Likumā par valsts budžetu kārtējam gadam paredzēto finanšu līdzekļu ietvaros. | Bez finansējuma | | **IZPILDĪTS:**  2014.gada augustā LM sadarbībā ar VBTAI sagatavoja īsu informatīvo materiālu par cilvēku tirdzniecības upuriem pieejamiem atbalsta pakalpojumiem, norādot pakalpojumu mērķus un saņemšanas kārtību. Informatīvais materiāls sagatavots latviešu, krievu un angļu valodā, un ir publicēts ministrijas mājaslapā.  2014.gada decembrī LM uzsāka darbu pie metodisko ieteikumu izstrādes veiksmīgākai cilvēku tirdzniecības upuru reintegrācijai pēc pakalpojumu saņemšanas. 2015.gadā materiāli ir izstrādāti, un sociālie dienesti var izmantot metodiskos ieteikumus savā ikdienas darbā, materiālus izmantos pašvaldību sociālie darbinieki gadījumos, kad viņu redzeslokā nonāk cilvēku tirdzniecības upuri.  2015.gada sākumā mainījās sociālās rehabilitācijas pakalpojumu sniedzējs cilvēku tirdzniecības upuriem – informācija par pakalpojuma sniedzēju maiņu tika ievietota gan LM mājas lapā (www.lm.gov.lv), gan IeM mājaslapā www.cilvektirdznieciba.lv.  Arī par citām izmaiņām un jaunumiem sociālās rehabilitācijas jomā informācija tiek izvietota augstākminētajās interneta vietnēs. | | | |
| 1. Izstrādāt un izplatīt skaidru un ērti lietojamu informāciju par cilvēku tirdzniecības upuru tiesībām nodarbinātības un sociālajā jomā, cietušo statusu un migrantu tiesībām. | 2014.gads II pusgads | IeM | TM, LM | IEM  2014.gadā likumā par valsts budžetu kārtējam gadam paredzēto finanšu līdzekļu ietvaros;  2015.gadā 2 846 *euro* un 2016.gadā 1 423 *euro* - valsts budžeta finansējums (dotācija). | Papildus finansējums pamatnostādņu uzdevumu īstenošanai netika piešķirts. | | **IZPILDĪTS DAĻĒJI:**  ***TIESLIETU MINISTRIJA:***  2012.gada 16.novembrī stājās spēkā Eiropas Parlamenta un Padomes 2012.gada 25.oktobra direktīva, ar ko nosaka noziegumos cietušo tiesību, atbalsta un aizsardzības minimālos standartus un aizstāj Padomes Pamatlēmumu 2001/220/TI. Direktīvas galvenais uzdevums ir nodrošināt, ka cietušie visā Eiropas Savienībā var paļauties uz vienotu minimālo garantiju līmeni, neatkarīgi no tā, kurā dalībvalstī noziegums noticis. Lai ieviestu direktīvu tikai izstrādāti vairāki likumprojekti, no kuriem būtiskākais bija grozījumi Kriminālprocesa likumā (KPL) – attiecīgi kopš šie grozījumi stājušies spēkā KPL ietvertas vairākas īpatnības, lai atvieglotu cietušo dalību kriminālprocesā un stiprinātu viņu aizsardzību.  Tiklīdz persona atzīta par cietušo, tai nekavējoties izsniedz un, ja nepieciešams, izskaidro informāciju par cietušā pamattiesībām (pieejams: <https://www.tm.gov.lv/lv/ministrija/skaidrojumi>).  KPL ietverta prasība izsniegt cietušajam tiesību izrakstu. Izrakstu izstrādāja Tieslietu ministrija sadarbībā ar Ģenerālprokuratūru, Valsts policiju, Valsts probācijas dienestu un Juridiskās palīdzības administrāciju. Sagatavots vienkāršā valodā un viegli uztverams, pieejams Tieslietu ministrijas mājaslapā. Šis izraksts ir par cietušā pamattiesībām, bet tas neizslēdz iespēju to ņemt par paraugu (pamatu) un modificēt, lai tas satur specifiskas tiesības, kas attiecas uz cilvēku tirdzniecības upuriem. Taču šī izraksta izsniegšanu nosaka KPL. Jāatceras, ka cietušos nevar pārpludināt ar informāciju.  Kopš 2016.gada 1.janvāra Juridiskās palīdzības administrācija nodrošina tālruņa 116006 „Palīdzības dienests noziegumu upuriem” darbību, noslēdzot deleģēšanas līgumu ar biedrību “Skalbes”. Tādējādi ir nodrošināta direktīvas prasība, ka cietušajiem ir pieejami bezmaksas atbalsta dienesti. Bezmaksas telefona numurs, pa kuru zvanot, var saņemt informāciju, kas saistīta ar kriminālprocesu, emocionālu atbalstu, kā arī informāciju par viņu tiesībām, tajā skaitā par tiesībām saņemt valsts kompensāciju, un iespējām tās izmantot. Var zvanīt ne tikai cietušie, bet visi upuri. | | | |
| 1. Izstrādāt vadlīnijas cilvēku tirdzniecības upuru risku novērtēšanai (risk assessment). | 2016.gads  I pusgads | IeM | LM, ĀM, NVO | Likumā par valsts budžetu kārtējam gadam paredzēto finanšu līdzekļu ietvaros. |  | | **NAV IZPILDĪTS**  Ministru kabineta 2003.gada 3.jūnia noteikumi Nr.291 “Prasības sociālo pakalpojumu sniedzējiem” ietver riska novērtēšanas kritērijus, kurus darbā ar nepilngadīgajiem cilvēku tirdzniecības upuriem izmanto biedrība “Centrs Marta”. [Minētie Ministru kabineta noteikumi zaudējuši spēku 01.07.2017., 01.07.2017. spēkā Ministru kabineta 2017.gada 13.jūnija noteikumi Nr.338 “Prasības sociālo pakalpojumu sniedzējiem”, kas ietver riska novērtēšanas kritērijus un riska novērtējuma anketu.] | | | |
| 1. Veikt Valsts policijas un pašvaldības policijas darbinieku, prokuroru, sociālo darbinieku, robežsargu, darba inspektoru, konsulāro amatpersonu, bāriņtiesu darbinieku apmācību par darbu ar cilvēku tirdzniecības upuri, ievērojot dzimuma aspektu, uz upuri vērstu pieeju un ievērojot bērna labākās intereses. | Pastāvīgi | LM | IeM, Tiesībsarga birojs, NVO, pašvaldības, ĀM | Likumā par valsts budžetu kārtējam gadam paredzēto finanšu līdzekļu ietvaros. | Nav informācijas par finansējumu | | **IZPILDĪTS:**  ***LABKLĀJĪBAS MINISTRIJA:***  Mācības tiek organizētas saskaņā ar Ministru kabineta 2014.gada 1.aprīļa noteikumiem Nr.173 “Noteikumi par kārtību, kādā apgūst speciālās zināšanas bērnu tiesību aizsardzības jomā, šo zināšanu saturu un apjomu”, mācībās iekļauti arī jautājumi par cilvēku tirdzniecību:  **24 akadēmisko stundu programmā** paredzēta tēma “Bērns vai bērna ģimenes loceklis – cilvēktirdzniecības upuris”:  2014.gadā apmācīti 225 valsts un pašvaldību speciālisti;  2015.gadā apmācīti 50 dažādu jomu speciālisti;  2016.gadā mācības nav organizētas, jo zemās intereses dēļ nav izdevies izveidot mācību grupas.  **40 stundu programmā** paredzēta tēma “Tiesības uz aizsardzību pret seksuālo izmantošanu, nolaupīšanu, tirdzniecību un pārdošanu”:  2014.gadā apmācīti 456 speciālisti;  2015.gadā 632 speciālisti;  2016.gadā 225 speciālisti.  2015.un 2016.gadā sākās un 2017.gadā turpinās speciālistu mācības Baltijas jūras valstu un Ziemeļu ministriju padomes sadarbības projekta ietvaros . Šo mācību ietvaros 2016.gadā vairāk kā 150 dalībnieki piedalījās mācību semināros Latvijā, Igaunijā, Somijā un Zviedrijā, iepazīstot labo praksi un pamata principus bērnu, kuri atrodas migrācijā, aizsardzībai no cilvēku tirdzniecības riskiem. Mācību semināros piedalījās dažādu nozaru pārstāvji: Valsts robežsardze, Valsts policija, Pilsonības un migrācijas lietu pārvalde, sociālie dienesti, bāriņtiesas, Valsts bērnu tiesību aizsardzības inspekcija, tiesneši, prokurori, un citi. | | | |
| 1. Izvērtēt spēkā esošos 2006.gada 31.oktobra MK noteikumus Nr.889 „Noteikumi par kārtību, kādā cilvēku tirdzniecības upuri saņem sociālās rehabilitācijas pakalpojumus, un kritērijiem personas atzīšanai par cilvēku tirdzniecības upuri” un nepieciešamības gadījumā izstrādāt grozījumus, papildinot kritērijus personas atzīšanai par cilvēku tirdzniecības upuri. | 2015.gads  II pusgads | LM | IeM, NVO | Likumā par valsts budžetu kārtējam gadam paredzēto finanšu līdzekļu ietvaros. | Uzdevuma izpilde tiek īstenota bez finansējuma | | **IZPILDĪTS DAĻĒJI:**  2015.gada 11.decembrī un 2016. gada 22.martā LM ir notikušas darba grupas sēdes ar mērķi izstrādāt grozījumus 2006.gada 31.oktobra MK noteikumos Nr.889 „Noteikumi par kārtību, kādā cilvēku tirdzniecības upuri saņem sociālās rehabilitācijas pakalpojumus, un kritērijiem personas atzīšanai par cilvēku tirdzniecības upuri”.  2017.gada pirmajā pusgadā LM darba grupa tika atjaunota un darbs pie grozījumiem atsākts. | | | |
| 1. Attīstīt pašvaldības sociālo dienestu un sociālo pakalpojumu cilvēku tirdzniecības upuriem sniedzēju sadarbību, nodrošinot veiksmīgu cilvēku tirdzniecības upura reintegrāciju pēc sociālo pakalpojumu saņemšanas | 2017.gads  II pusgads | LM | Pašvaldības, NVO | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDE UZSĀKTA** | | | |
| 1. Izvērtēt atbalsta bērniem, kas cietuši no cilvēku tirdzniecības, tostarp izmitināšanu, vidēja termiņa un ilgtermiņa atbalsta programmas, kas pielāgotas bērnu vajadzībām, uzlabošanu | 2016.gads  I pusgads | LM | Pašvaldības, NVO | Likumā par valsts budžetu kārtējam gadam paredzēto finanšu līdzekļu ietvaros. | Uzdevuma izpilde tiek īstenota bez finansējuma | | **NAV IZPILDĪTS:**  2015.gada 11.decembrī un 2016. gada 22.martā LM ir notikušas darba grupas sēdes ar mērķi izstrādāt grozījumus 2006.gada 31.oktobra MK noteikumos Nr.889 „Noteikumi par kārtību, kādā cilvēku tirdzniecības upuri saņem sociālās rehabilitācijas pakalpojumus, un kritērijiem personas atzīšanai par cilvēku tirdzniecības upuri”.  2017.gada pirmajā pusgadā LM darba grupa tika atjaunota un darbs pie grozījumiem atsākts. | | | |
| 1. Izstrādāt un ieviest cilvēku tirdzniecības upuru reintegrācijas vadlīnijas | 2017.gads  I pusgads | LM | NVO, IeM | Likumā par valsts budžetu kārtējam gadam paredzēto finanšu līdzekļu ietvaros. |  | | **NAV UZSĀKTS** | | | |
| 1. Izvērtēt institucionālo ietvaru un darbības mehānismu cilvēku tirdzniecības upuru identificēšanai, repatriācijai un atgriešanai, atbalsta sniegšanai, ievērojot cilvēku tirdzniecības upura tiesības, drošību un cieņu. | 2016.gads  II pusgads | Tiesībsarga birojs |  | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDĪTS:**  2017.gada 29.martā, Tiesībsarga birojā tika prezentēts Tiesībsarga biroja veiktais pētījums “Latvijas pašvaldības sociālo dienestu, bāriņtiesu un Nodarbinātības valsts aģentūras filiāļu izpratne par savu lomu cilvēku tirdzniecības upuru identificēšanas procesā”.  Pētījuma īstenošanai tiesībsargs 2016.gada otrajā pusē veica plašu aptauju, vēršoties pie 139 pašvaldību bāriņtiesām, 119 pašvaldību sociālajiem dienestiem un 28 Nodarbinātības valsts aģentūras filiālēm. Aptaujas ietvaros saņemtas 126 bāriņtiesu atbildes, 104 pašvaldību sociālo dienestu un 26 Nodarbinātības valsts aģentūras filiāļu atbildes. Tāpat pētījuma izstrādes gaitā Tiesībsarga biroja darbinieki tikās ar nevalstiskajām organizācijām – biedrību  “Patvērums “Drošā māja”” un biedrību “Centrs Marta”, kas nodrošina valsts apmaksāto sociālās rehabilitācijas pakalpojumu sniegšanu cilvēku tirdzniecības upuriem.  Pētījumā konstatēts, ka liels skaits institūciju pamatā redz savu lomu tikai kā informatori, kuri ziņo policijai noziedzīga nodarījuma izmeklēšanai. Šādi uztverot savu lomu, tiek piemirsts sociālās palīdzības aspekts, kam atbilstoši konkrēto aptaujāto institūciju kompetencei būtu visneatliekamākā loma. Šis apstāklis, līdz ar sniegto informāciju par iestāžu rīcības modeļiem, apliecina, ka ne visas institūcijas izprot sociālās rehabilitācijas pakalpojuma cilvēku tirdzniecības upuriem piešķiršanas sistēmu Latvijā. | | | |
| 1. Izstrādāt metodiskos materiālus nozaru speciālistiem (sociālajiem darbiniekiem, darba inspektoriem) par cilvēku tirdzniecības gadījumu un upuru identificēšanu un rīcību. | 2017.gads  I pusgads | LM | IeM, TM, pašvaldības, NVO | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDĪTS:**  Izstrādāti un publicēti “Metodiskie ieteikumi pašvaldību sociālajiem dienestiem par darbu ar cilvēku tirdzniecības upuriem”, kas pieejami Labklājības ministrijas interneta mājas lapā un www.cilvektirdznieciba.lv.  Valsts darba inspekcijas inspektoriem Latvijā izdalītas vadlīnijas drukātā veidā, kā arī interneta vietnē [www.cilvektirdznieciba.lv](http://www.cilvektirdznieciba.lv) publicēta “Vadlīniju darba ņēmēju migrantu ļaunprātīgas pieņemšanas darbā, ekspluatācijas un tirdzniecības novēršanai Baltijas jūras reģionā” saīsinātā versija latviešu valodā. Vadlīnijas tika izstrādātas Eiropas Savienības un Zviedru institūta finansētā *ADSTRINGO* projekta ietvaros. Vadlīniju saīsinātā versija ir izveidota tā, lai to būtu ērti izmantot un uz to varētu viegli atsaukties un tā kalpotu par īsu pārskatu un kontrolsarakstu, kurā norādīts, kā pēc iespējas veiksmīgāk novērst darba ņēmēju migrantu ekspluatāciju. Vadlīniju saīsinātā versija ir paredzēta valsts amatpersonām, uzņēmumiem, īpaši darbiekārtošanas aģentūru darbiniekiem un darba devējiem, kā arī arodbiedrībām un nevalstiskām organizācijām (NVO).  Biedrība “Patvērums “Drošā māja”” projekta „Multidisciplināras iniciatīvas cilvēku tirdzniecības ierobežošanai” ietvaros, ko finansiāli atbalsta Islande, Lihtenšteina un Norvēģija, izstrādāja metodisko materiālu sociālajiem darbiniekiem darbam ar konkrētu mērķa grupu – cilvēku tirdzniecības upuriem. Metodiskā materiāla galvenais mērķis ir veicināt profesionālu sociālā darba attīstību Latvijā. Metodiskais materiāls veido informācijas pamata bāzi, kas veicinās multidisciplināru (piemēram, sociālo darbinieku sadarbība ar valsts un pašvaldību policijas darbiniekiem, psihologiem/psihoterapeitiem, medicīnas darbiniekiem u.c. speciālistiem) un starpinstitucionālu (piemēram, valsts un pašvaldību iestādes, nevalstiskās organizācijas Latvijā un ārpus Latvijas robežām u.c.) sadarbības modeli palīdzības un atbalsta nodrošināšanai cilvēku tirdzniecības upuriem.  Praktiķiem ir pieejamas vadlīnijas cilvēktirdzniecības upuru identificēšanai:  1) Valsts policija izmanto 2010.gadā izstrādātos „Metodiskos norādījumus ar prostitūciju, sutenerismu, cilvēku tirdzniecību saistīto personu identificēšanai” un „Cilvēku tirdzniecības/sutenerisma gadījumu izmeklēšanas metodiskos ieteikumus policijas darbiniekiem”. Tie satur pasākumu kopumu, lai veiktu pilnvērtīgu ar cilvēku tirdzniecību saistītu noziedzīgo nodarījumu profilaksi un cīņu pret to veicējiem (organizatoriem). Kā arī norāda uz noziedzīgo nodarījumu risku grupām, pamatā operatīvo interesi izraisošiem subjektiem, atbalstītājiem, cietušiem un objektiem. Tajās arī iekļauts pozitīvas rīcības modelis gadījumiem, ja policijas darbinieks saņēmis informāciju, ka persona Latvijā vai kādā citā valstī ir kļuvusi vai var kļūt par cilvēktirdzniecības upuri.  2) Valsts robežsardzes amatpersonām ir pieejama Frontex Aģentūras sagatavotā rokasgrāmata „Cilvēku tirdzniecības apkarošanas apmācība robežsargiem. Pasniedzēja rokasgrāmata”. Šajā rokasgrāmatā ietverta informācija par to, kā identificējami cilvēku tirdzniecības upuri robežpārbaudes laikā. Rokasgrāmatā ir iekļauta cilvēku tirdzniecības upuru (potenciālo upuru), cilvēku tirdzniecības organizētāju un/vai atbalstītāju identificēšanas metodika, kā arī intervēšanas noteikumi un informācijas ieguves tehnika. Īpaša uzmanība pievērsta bērnu, kā iespējamo cilvēku tirdzniecības upuru, identificēšanai, tādēļ rokasgrāmatā ir ietvertas specifiskas metodes darbam ar nepilngadīgām personām.  3) Iekšlietu ministrija 2013.gadā ir izplatījusi Vadlīnijas konsulārajām amatpersonām un robežsargiem cilvēku tirdzniecības upuru identificēšanai. Dokumentu izstrādāja Eiropas Komisija, īstenojot Eiropas Savienības Stratēģiju cilvēku tirdzniecības izskaušanai 2012. – 2016.gadam. Dokuments nosūtīts izmantošanai darbā Ārlietu ministrijai un Valsts robežsardzei, kā arī visām Latvijas kompetentajām iestādēm un nevalstiskajām organizācijām, kuras var identificēt cilvēku tirdzniecības upurus.  4) Latvijas diplomātisko un konsulāro pārstāvniecību darbinieki cilvēku tirdzniecības upuru identificēšanai izmanto CBSS TF-THB izdoto elektroniskās versijas rokasgrāmatu konsulārajiem darbiniekiem („Handbook for diplomatic and consular personnel on how to assist and protect victims of human trafficking”), kurā tiek sniegta informācija, kā atpazīt cilvēku tirdzniecības upurus un kā rīkoties, lai sniegtu tiem nepieciešamo palīdzību. Iepazīstoties un izmantojot minēto rokasgrāmatu, konsulārās amatpersonas gūst iespēju papildināt savas profesionālās zināšanas par cilvēku tirdzniecības upuru identificēšanas kritērijiem un veicamajām darbībām, lai sniegtu pēc iespējas operatīvāku palīdzību.  5) Tiek izmantotas Cilvēku tirdzniecības darba ekspluatācijas nolūkā identificēšanas vadlīnijas. Vadlīnijas ir paredzētas, lai Valsts policija, Valsts darba inspekcija, Valsts robežsardze, pašvaldību policija un nevalstiskās organizācijas, kurām piešķirtas tiesības sniegt pakalpojumus cilvēku tirdzniecības upuriem, varētu pilnvērtīgi konstatēt cilvēku tirdzniecības darba spēka ekspluatācijas nolūkā gadījumus un cietušās personas, kā arī atbilstoši veikt nepieciešamos pasākumus vainīgo personu saukšanai pie normatīvajos aktos paredzētās atbildības. | | | |
| 1. Izstrādāt metodiskos materiālus nozaru speciālistiem (ārstniecības personālam) par cilvēku tirdzniecības gadījumu un upuru identificēšanu un rīcību | 2017.gads  I pusgads | VM | IeM, TM, pašvaldības, NVO | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDE UZSĀKTA:**  Slimību profilakses koordinācijas centram uzdots izstrādāt izglītojošu – informatīvu materiālu, kurā būs apkopota informācija ne tikai par ieteikumiem ārstiem cilvēku tirdzniecības upuru atpazīšanai un rīcībai, bet arī par vardarbību pret bērniem un orgānu tirdzniecību. | | | |
| 1. Apzināt riskus, kas ietekmē prostitūcijā iesaistīto personu veselību, un izstrādāt pasākumus šo risku mazināšanai | 2018.gads  I pusgads | VM | IeM, NVO, TM pašvaldības | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDĪTS DAĻĒJI:**  2017.gada 31.oktobrī Ministru kabineta sēdē tika apstiprināts Veselības ministrijas izstrādātais “HIV infekcijas (HIV), seksuālās transmisijas infekciju (STI), B un C hepatīta izplatības ierobežošanas rīcības plāns 2018.-2020.gadam”, kurā ietverts rīcības virziens – darbs ar riska grupām. Plāna ietvaros arī ir paredzēts veicināt sadarbību starp veselības aprūpes speciālistiem, citu nozaru speciālistiem un veselības jomas speciālistiem, kā arī starp valsts, pašvaldību un nevalstiskajām organizācijām. Plānā ietverto pasākumu izpildē ir paredzēta arī nevalstisko organizāciju līdzdalība, nodrošinot gan sabiedrības informēšanas pasākumus, gan nodrošinot risku mazināšanas pakalpojumus personām, kas pakļautas augstam HIV, vīrushepatītu B un C un citu transmisijas infekciju inficēšanās riskam. | | | |
| 1. Izvērtēt grozījumu nepieciešamību Krimināllikuma regulējumā attiecībā uz seksuālo pakalpojumu pircēju sodīšanu. | 201~~4~~.gads  II pusgads | TM | IeM, Ģenerālprokuratūra, NVO | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDĪTS:**  Atbilstoši Ministru kabineta 2013.gada 5.marta sēdē (Prot. Nr.13, 30.§) dotajam uzdevumam 2.2., kas paredz Tieslietu ministrijai, saņemot biedrības “Centrs Marta” pētījuma “A Safety Compass (Drošības kompass)” rezultātus, sadarbībā ar Iekšlietu ministriju un Ģenerālprokuratūru izvērtēt grozījumu nepieciešamību Krimināllikuma regulējumā, paredzot sodu seksuālo pakalpojumu pircējiem, un tieslietu ministram iesniegt noteiktā kārtībā Ministru kabinetā ziņojumu par izvērtēšanas rezultātiem. Tieslietu ministrija sadarbībā ar Iekšlietu ministriju un Ģenerālprokuratūru izvērtēja biedrības “Resursu centrs sievietēm “Marta”” pētījumu „Rekrutēšana cilvēku tirdzniecībai un sievietes tēls interneta vidē: Latvijas, Igaunijas un Lielbritānijas gadījums.” un sagatavoja informatīvo ziņojumu par grozījumu nepieciešamību Krimināllikumā, paredzot sodu seksuālo pakalpojumu pircējiem, kurā tika secināts, ka pētījumā konstatētā problēma tiek risināta ar 2014.gada 15.maija Grozījumiem Krimināllikumā (paredzēta kriminālatbildība par cilvēku tirdzniecības upura prostitūcijas izmantošanu un nepilngadīgas personas prostitūcijas izmantošanu, līdz ar to vēl vairāk aizsargājot prostitūcijā iesaistītās personas un vēršoties pret seksuālo pakalpojumu pircējiem) un 2014.gada 25.septembra Grozījumiem Krimināllikumā (papildināta Krimināllikuma 154.2 panta pirmā daļa ar jaunu cietušā stāvokļa ļaunprātīgas izmantošanas „ievainojamības” apstākli un attiecīgi ar jaunu panta ceturto daļu „(4) Ievainojamības stāvoklis šā panta izpratnē nozīmē, ka tiek izmantoti apstākļi, kad personai nav citas reālas vai pieņemamas izvēles, kā vien pakļauties ekspluatācijai.”), un turpmāka rīcība, t.i. vispārīga (vēl plašāka) seksuālo pakalpojumu pircēju loka aptveršana sodīšanai nav nepieciešama, jo biedrības “Centra Marta” pētījumā konstatēto prostitūcijā iesaistīto sieviešu klientiem atbildība Krimināllikumā jau ir paredzēta. Tieslietu ministrijas sadarbībā ar Iekšlietu ministriju un Ģenerālprokuratūru sagatavotais ziņojums tika iesniegts Ministru kabinetam 2014.gada decembrī. | | | |
| **Pamatnostādnēs definētais politikas mērķis**: **Panākt cilvēku tirdzniecības latentuma samazināšanos un attīstīt tiesībaizsardzības iestāžu un kompetento partneru kapacitāti cilvēku tirdzniecības gadījumu apkarošanai** | | | | | | | | | | |
| **II Rīcības virziens**: ***Cilvēku tirdzniecības apkarošana*** | | | | |  | |  | | | |
| **Uzdevumi un galvenie pasākumi izvirzītā mērķa sasniegšanai** | **Izpildes termiņš** | **Atbildīgā institūcija** | **Iesaistītās institūcijas** | **Nepieciešamais finansējums un tā avoti** |  | |  | | | |
| 1. Pilnveidot metodiskos materiālus Valsts policijas darbiniekiem: „Metodiskie norādījumi ar prostitūciju, sutenerismu, cilvēku tirdzniecību saistīto personu identificēšanai” un „Cilvēku tirdzniecības/sutenerisma gadījumu izmeklēšanas metodiskie ieteikumi policijas darbiniekiem”. | Pēc nepieciešamības | IeM | Valsts policija, VPK | Likumā par valsts budžetu kārtējam gadam paredzēto finanšu līdzekļu ietvaros. |  | | **NAV NEPIECIEŠAMS**  Laika posmā no 2014.gada līdz 2016.gadam mācību programmu “Cilvēktirdzniecības/sutenerisma gadījumu novēršana, apkarošana un izmeklēšana” Valsts policijas koledžā apmeklējušas 11 Valsts policijas amatpersonas (2014.gadā – 11; 2015.gadā – 0; 2016.gadā – 0). | | | |
| 1. Pilnveidot mācību līdzekli Valsts policijas darbiniekiem „Cilvēku tirdzniecības noziegumu izmeklēšanas metodoloģija”. | Pēc nepieciešamības | IeM | Valsts policija, VPK | Likumā par valsts budžetu kārtējam gadam paredzēto finanšu līdzekļu ietvaros. |  | | **NAV NEPIECIEŠAMS** | | | |
| 1. Nodrošināt tiesas pieņemto nolēmumu publikāciju internetā anonimizētā formā. | Pastāvīgi | TM | TA | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDE TIEK NODROŠINĀTA:**  tiesu nolēmumu pieejamību Latvijas Republikā regulē likums „Par tiesu varu”, Informācijas atklātības likums, procesuālie likumi un uz likuma „Par tiesu varu” pamata izdotie Ministru kabineta 2009.gada 10.februāra noteikumi Nr.123 „Noteikumi par tiesu informācijas publicēšanu mājaslapā internetā un tiesu nolēmumu apstrādi pirms to izsniegšanas” (turpmāk – Noteikumi Nr.123). Saskaņā ar Noteikumu Nr.123 14.2 punktu tiesas priekšsēdētājs organizē šajos noteikumos minēto nolēmumu tekstu savlaicīgu sagatavošanu publicēšanai tiesu portālā, uzdodot to veikt attiecīgam tiesas darbiniekam vai amatpersonai, savukārt Tiesu administrācija veic anonimizēto tiesu nolēmumu pēcpārbaudi un publicēšanu portāla <https://manas.tiesas.lv/eTiesas/> (turpmāk–Portāls) sadaļā “Anonimizētie nolēmumi” (https://manas.tiesas.lv/eTiesasMvc/nolemumi). | | | |
| 1. Veidot valstu tiesībaizsardzības vienības labākai cilvēku tirdzniecības gadījumu izmeklēšanai un kriminālvajāšanai. | Pastāvīgi | IeM | Valsts policija, Ģenerālprokuratūra | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDE TIEK NODROŠINĀTA:**  Valsts policija piedalās Eiropas Savienības dalībvalstu iniciētajās un Eirojust organizētajās sanāksmēs, kuru ietvaros Eiropas Savienības dalībvalstu tiesībsargājošās iestādes apmainās ar informāciju un sadarbojas, lai apkarotu cilvēku tirdzniecību. Tā piemēram, 2015.gadā Valsts policija piedalījās Īrijas iniciētajā koordinācijas sanāksmē operācijas “Vantage” lietas ID 25039 ietvaros. Sanāksmē Īrijas puse bija aicinājusi piedalīties pārstāvjus no Čehijas, Portugāles, Lielbritānijas un Latvijas. Tika pārstāvēti policijas un prokuratūras dienesti, kā arī Eirojust un Eiropol pārstāvji. Īrijas pārstāvji izrādīja padziļinātu interesi par Latvijas KL 285.2pantu – tika uzdoti jautājumi par to vai tiek sauktas pie atbildības arī Latvijas valsts piederīgie (personas, kuras slēdz fiktīvās laulības) – Valsts policija apliecināj, ka pie atbildības tiek sauktas gan personas kuras nodarbojas ar vervēšanu, gan “fiktīvās līgavas”; bija interese par to kādi pierādījumi nepieciešami, lai varētu saukt pie atbildības “fiktīvās līgavas”; vai ir kādas informācijas apmaiņas barjeras – uz ko tika sniegta atbilde ka ļoti palīdz Latvijas konsulārie dienesti ārvalstīs un tiek izmantots arī Eiropola resurss. | | | |
| 1. Veikt tiesnešu, prokuroru un advokātu apmācību par cilvēku tirdzniecību, cilvēku tirdzniecības upuru tiesībām, piemērojamiem tiesību aktiem, precedenta tiesībām, uz cilvēku tiesībām vērstas pieejas ievērošanu. | Pastāvīgi | Valsts policija | IeM, TMC, TA, ZAP, Ģenerālprokuratūra, TM | Valsts policija  2015.gadā un turpmāk ik gadu 820 *euro* - valsts budžeta finansējums (dotācija). | Papildus finansējums pamatnostādņu uzdevuma īstenošanai netika piešķirts. | | **IZPILDĪTS DAĻĒJI**  2014.gada 16.oktobrī notika mācības par cilvēktirdzniecības gadījumu kriminālvajāšanu un iztiesāšanu, kuras tika organizētas, sadarbojoties Iekšlietu ministrijai ar Amerikas Savienoto Valstu vēstniecību Rīgā, Tiesnešu mācību centru, Tiesu administrāciju, Ģenerālprokuratūru un Tieslietu ministriju. Mācībās piedalījās 20 policisti, prokurori, tiesneši un 5 nevalstiskā sektora, kas nodrošina palīdzību cilvēku tirdzniecības upuriem, pārstāvji, 3 Iekšlietu ministrijas pārstāvji. Iekšlietu ministrija nodrošināja telpas, tulkošanas un apskaņošanas aprīkojumu, organizēja kafijas pauzes un līdzdarbojās mācību organizēšanā un koordinēšanā.  Pēc Amerikas Savienoto Valstu vēstniecības Rīgā iniciatīvas sadarbībā ar Iekšlietu ministriju, Ģenerālprokuratūru, Tiesu administrāciju un biedrību “Patvērums “Drošā māja”” Rīgā, Iekšlietu ministrijā 2015.gada 22.septembrī notika mācības par upuru tiesību ievērošanu cilvēktirdzniecības lietās, kuru ietvaros notika diskusijas, informācijas un labās prakses apmaiņa par upuru tiesībām, uz upuri vērstas pieejas piemērošanu cilvēku tirdzniecības lietās kriminālvajāšanas un iztiesāšanas posmā, par upura intervēšanu, kā iedrošināt upurus un lieciniekus sniegt liecības, nepakļaujot tos atkārtotai viktimizācijai. Ar pieredzi un labās prakses piemēriem pasākuma dalībniekus iepazīstināja ASV federālā tiesnese Virdžīnija Kendalla (Virginia M. Kendall), savukārt par praksi Latvijā informēja Ģenerālprokuratūras un biedrības “Patvērums “Drošā māja”” pārstāvji. Mācību ietvaros tika nodrošināts darbs grupās un lomu spēles. Mācībās piedalījās 60 dalībnieki: 6 tiesneši, 2 tiesneša amata kandidāti, 6 tiesneša palīgi, 1 tiesas priekšsēdētājs, 11 prokurori, 8 policisti, 3 Valsts policijas koledžas pārstāvji, 4 Tieslietu un Iekšlietu ministriju pārstāvji, 20 nevalstiskā sektora pārstāvji. | | | |
| 1. Pilnveidot nacionālo konsultēšanas mehānismu, lai labāk identificētu cilvēku tirdzniecības upurus, viņus konsultētu un sniegtu viņiem aizsardzību un palīdzību. | 2014.gads  II pusgads | IeM | TM, LM, ĀM, VM, IZM, Ģenerālprokuratūra, NVO, pašvaldības | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDĪTS DAĻĒJI:**  2016.gada 15.decembrī Iekšlietu ministrija organizēja sanāksmi par nacionālo starpinstitūciju sadarbības mehānismu cilvēku tirdzniecības upuru un gadījumu atpazīšanai, identificēšanai un risināšanai, lai nodrošinātu cilvēku tirdzniecības upuru un gadījumu atpazīšanas, identificēšanas un risināšanas procedūrā iesaistīto iestāžu, dienestu un nevalstisko organizāciju viedokļu apmaiņu par kārtību, kādā tiek īstenota starpinstitūciju sadarbība, vienoties par starpinstitūciju sadarbības mehānisma formālu izveidi. Tika atzīts, ka, lai gan kopš 2000.gada ir uzkrāta starpinstitūciju sadarbības pieredze un prakse, pamatojoties uz kuru tiek nodrošināta cilvēku tirdzniecības upuru un gadījumu atpazīšana, identificēšana un risināšana, prakse ir nepietiekoša, informatīvie un izglītojošie pasākumi speciālistiem ir nepietiekoši, tādējādi veidojas situācija, ka speciālisti nespēj atpazīt cilvēku tirdzniecības pazīmes un nezina, kā rīkoties, ar ko sazināties, kam nodot informāciju par šādu personu, kura ir cietusi vai ir pamatotas aizdomas, ka varētu būt cietusi no cilvēku tirdzniecības. Iekšlietu ministrija piedāvāja, lai uzlabotu un veicinātu starpinstitūciju sadarbību, veidotu situāciju, ka Latvijā speciālisti ir zinoši par to, kā darbojas starpinstitūciju sadarbības mehānisms un spētu vienkāršā veidā sevi identificēt kā šī mehānisma svarīgu sastāvdaļu, nodrošināt praktiski pielietojamu vizuālo un aprakstošo materiālu par rīcību gadījumos, kad nozaru speciālistiem ir aizdomas par iespējamu cilvēku tirdzniecības gadījumu, vai speciālistu rīcībā ir informācija par cilvēku tirdzniecības gadījumu. Šāds lakonisks informatīvais materiāls ir nepieciešams, lai tas būtu viegli uztverams un lietojams “darba instruments” katram nozaru speciālistam un praktiķim. Sanāksmes dalībnieki vienojās, ka ir nepieciešams viegli uztverams un izmantojams materiāls par pazīmēm, kas liecina par personas ekspluatāciju, par kompetentajām iestādēm, kurām ziņot un novirzīt personu turpmākai situācijas risināšanai, par cilvēku tirdzniecības upura identificēšanu un darbībām, kas tiek īstenotas, lai nodrošinātu personas atzīšanu par cilvēku tirdzniecības upuri, tās interešu un vajadzību nodrošināšanu.  2017.gada 13.decembrī interneta vietnē “Valsts informatīvais resurss par cilvēktirdzniecības mazināšanas tēmu un aktualitātēm Latvijā – [www.cilvektirdznieciba.lv](http://www.cilvektirdznieciba.lv)” tika publicēts informatīvais materiāls par starpinstitūciju sadarbību cilvēku tirdzniecības upuru atpazīšanā un identificēšanā, kas ir “Vispārējā modeļa: starpinstitūciju sadarbības mehānismā iesaistīto institūciju darbības funkcionālā analīze un rīcība cilvēku tirdzniecības upuru atpazīšanā, identificēšanā, palīdzības un atbalsta nodrošināšanā” pirmā daļa. Tiks turpināts darbs pie informatīvā materiāla sagatavošanas par starpinstitūciju sadarbību palīdzības un atbalsta pakalpojumu cilvēku tirdzniecības upuriem nodrošināšanā. | | | |
| **Pamatnostādnēs definētie politikas mērķi:**  **1. Veicināt sabiedrības informētību un izpratni par cilvēku tirdzniecību un nodrošināt cilvēku tirdzniecības upuru aprūpi.**  **2. Panākt cilvēku tirdzniecības latentuma samazināšanos un attīstīt tiesībaizsardzības iestāžu un kompetento partneru kapacitāti cilvēku tirdzniecības gadījumu apkarošanai** | | | | | | | | | | |
| **III Rīcības virziens**: ***Sadarbības koordinācija un informācijas apkopošana*** | | | | |  |  | |  |  |  |
| **Uzdevumi un galvenie pasākumi izvirzītā mērķa sasniegšanai** | **Izpildes termiņš** | **Atbildīgā institūcija** | **Iesaistītās institūcijas** | **Nepieciešamais finansējums un tā avoti** |  | |  | | | |
| 1. Pilnveidot nacionālo cilvēku tirdzniecības novēršanas politikas īstenošanas ekspertu līmeņa koordinācijas mehānismu (starpinstitucionālo darba grupu) un tās darbību. | 2014.gads  I pusgads | IeM | TM, LM, ĀM, VM, IZM, Ģenerālprokuratūra, NVO, pašvaldības | Likumā par valsts budžetu kārtējam gadam paredzēto finanšu līdzekļu ietvaros. |  | | Ar Ministru prezidenta 2014.gada 25.augusta rīkojumu Nr.307 tika izveidota starpinstitūciju darba grupa pamatnostādņu īstenošanas koordinēšanai, kuras mērķis ir koordinēt valsts pārvaldes iestāžu, pašvaldību un nevalstisko organizāciju darbību pamatnostādņu īstenošanā, kā arī nodrošināt operatīvu informācijas apmaiņu un saskaņotu rīcību cilvēktirdzniecības novēršanā un atbalsta un sociālo pakalpojumu sniegšanā cilvēktirdzniecības upuriem.  Darba grupā pārstāvētas sekojošas ministrijas, iestādes un nevalstiskās organizācijas: Iekšlietu, Labklājības, Tieslietu, Ārlietu, Izglītības un zinātnes, Veselības un Ekonomikas ministrijas, Valsts policija, Valsts robežsardze, Pilsonības un migrācijas lietu pārvalde, Iekšlietu ministrijas Informācijas centrs, Nodarbinātības valsts aģentūra, Valsts darba inspekcija, Tiesībsarga birojs, Rīgas domes Labklājības departaments, Rīgas Pašvaldības policija, Ģenerālprokuratūra, Latvijas Pašvaldību savienība, biedrība “Patvērums “Drošā māja””, biedrība “Centrs Marta”, biedrība “Par brīvu Vidzemi no cilvēku tirdzniecības”, biedrības “Latvijas SOS Bērnu ciematu asociācija” un Starptautiskās Migrācijas organizācijas Rīgas birojs.  2014.gadā Iekšlietu ministrija organizēja trīs darba grupas sanāksmes: 13.jūnijā, 5.septembrī un 17.decembrī.  2014.gada 16.decembrī darba grupas ietvaros tika organizēta sanāksme, lai izvērtētu Krimināllikuma 285.²panta “Ļaunprātīga nodrošināšana ar iespēju likumīgi iegūt tiesības uzturēties Latvijas Republikā, citā Eiropas Savienības dalībvalstī, Eiropas Ekonomikas zonas valstī vai Šveices Konfederācijā”, kas spēkā stājās 2013.gada 1.aprīlī, piemērošanu, šī normatīvā regulējuma efektivitāti un problēmas, kas saistītas ar tā piemērošanu, nodrošinot pierādījumu savākšanu un nostiprināšanu, lai sasniegtu mērķi, kas bija par iemeslu šī normatīvā regulējuma izstrādei. Sanāksmē piedalījās Iekšlietu ministrijas Nozares politikas departamenta un Juridiskā departamenta, Valsts policijas un Ģenerālprokuratūras pārstāvji. Sanāksmes laikā darba grupas pārstāvji un pieaicinātie eksperti atzina, ka Krimināllikuma normas piemērošana “Ļaunprātīga nodrošināšana ar iespēju likumīgi iegūt tiesības uzturēties Latvijas Republikā, citā Eiropas Savienības dalībvalstī, Eiropas Ekonomikas zonas valstī vai Šveices Konfederācijā”, kas stājās spēkā 2013.gada 1.aprīlī, devusi rezultātus fiktīvo laulību apkarošanas jomā. Tādējādi ekspertu ierosinātais un Saeimā atbalstītais lēmums noteikt kriminālatbildību par fiktīvo laulību slēgšanu ir pierādījis savu efektivitāti.  Darba grupa “Cilvēku tirdzniecības novēršanas pamatnostādņu 2014. – 2020.gadam” īstenošanas koordinēšanai 2015.gadā ir tikusies trīs reizes: 18.februārī, 12.jūnijā un 30.septembrī.  2016.gadā Iekšlietu ministrija ir organizējusi četras darba grupas sanāksmes: 17.martā, 15.jūnijā, 13.septembrī un 15.decembrī. Darba grupas sanāksmju darba kārtībā kā būtiskākais izskatāmais jautājums vienmēr tiek iekļauts jautājums par pamatnostādņu īstenošanas gaitu un darba grupas locekļu pārstāvēto iestāžu un nevalstisko organizāciju darbības rezultātiem cilvēku tirdzniecības novēršanas un apkarošanas, palīdzības un atbalsta sniegšanas cilvēku tirdzniecības upuriem jomā.  Darba grupas 17.marta sanāksmē īpaša uzmanība tika veltīta gadījuma analīzei – Lietuvas Republikas nepilngadīgās personas situācija Latvijā, Latvijas valsts iestāžu un organizāciju pienākumi, atbildība, sadarbība ar Lietuvas atbildīgajām valsts iestādēm un organizācijām, rīcība un tās rezultātiem.  Ņemot vērā, ka 2016.gadā notika Latvijas sākotnējā ziņojuma par ANO 1989.gada 20.novembra konvencijas par bērna tiesībām Konvencijas papildu protokola par cīņu ar tirdzniecību ar bērniem, bērna prostitūciju un bērna pornogrāfiju izpildi 2006.-2010.gadā izskatīšana, tika saņemtas Apvienoto Nāciju Organizācijas Bērnu tiesību komitejas rekomendācijas efektīvākai papildu protokola īstenošanai Latvijā, kā arī notika Eiropas Padomes Konvencijas cīņai pret cilvēku tirdzniecību īstenošanas Latvijā otrās kārtas novērtēšana, kuras ietvaros tika sagatavotas atbildes uz GRETA (ekspertu grupa cīņai pret cilvēku tirdzniecību) jautājumiem, organizēta un nodrošināta GRETA ekspertu Latvijas novērtēšanas vizīte 2016.gada 26. – 29.janvārī, daba grupas ietvaros tika veltīta uzmanība šiem jautājumiem.  Savukārt 15.jūnijā darba grupas sanāksmē galvenā uzmanība tika pievērsta Latvijas tiesību aktu grozījumiem, transponējot Eiropas Parlamenta un Padomes 2012.gada 25.oktobra direktīvas 2012/29/ES, ar ko nosaka noziegumos cietušo tiesību, atbalsta un aizsardzības minimālos standartus un aizstāj Padomes Pamatlēmumu 2001/220/TI, prasības.  13.septembra darba grupas sanāksmē tika pārrunāta apkopotā informācija par situāciju saistībā ar ASV Valsts departamenta 2016.gada ziņojumu par cilvēku tirdzniecības apkarošanu, rekomendācijām un Rīcības plānu Latvijai. Darba grupas locekļi tika iepazīstināti ar Iekšlietu ministrijas vadībā īstenoto darbu pie Prostitūcijas ierobežošanas likumprojekta izstrādes.  Darba grupas galvenais uzdevums ir pamatnostādņu īstenošanas koordinēšana un informācijas apmaiņa, līdz ar to Iekšlietu ministrija uzskata, ka darba grupas darbs pārskata periodā ir bijis atbilstošs tās izveidošanas mērķim un bijis rezultatīvs un konstruktīvs. Iekšlietu ministrija norāda, ka visas darba grupā iesaistītās institūcijas un organizācijas pārskata periodā ir aktīvi piedalījušās darba grupas sanāksmēs un Iekšlietu ministrijas organizētajās aktivitātēs, kas saistītas ar pamatnostādņu īstenošanu. | | | |
| 1. Nodrošināt neformālās darba grupas darbaspēka ekspluatācijas novēršanai darbību. | Pastāvīgi | IeM | TM, LM, ĀM, Ģenerālprokuratūra, NVO, pašvaldības | Likumā par valsts budžetu kārtējam gadam paredzēto finanšu līdzekļu ietvaros. |  | | **NAV IZPILDĪTS** | | | |
| 1. Nodrošināt reģionālo neformālo sadarbības tīklu cilvēku tirdzniecības novēršanai izveidošanu un efektīvu darbību. | 2017.gads  I pusgads | Iestādes, NVO, pašvaldības | IeM | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDE TIEK NODROŠINĀTA:**  Uzdevums paredz nodrošināt reģionālo neformālo sadarbības tīklu cilvēktirdzniecības novēršanai izveidošanu un efektīvu darbību. Reģionālās sadarbības modelis cilvēktirdzniecības novēršanai saskaņā ar cilvēktirdzniecības novēršanas pamatnostādnēs noteikto būtu jāizveido līdz 2017.gada otrajai pusei, taču tā izpildi būtiski kavē apstāklis, ka uzdevuma izpildei nav noteikta viena kompetentā iestāde, kas nodrošinātu koordinētu uzdevuma īstenošanu. Saskaņā ar Vides aizsardzības un reģionālās attīstības ministrijas interneta mājas lapā sniegto informāciju Latvijā darbojas 119 pašvaldības – 110 novadi un 9 republikas pilsētas. Ir apzinātas atsevišķas Latvijas pašvaldības un republikas pilsētas, kurās ir izveidojušies neformāli sadarbības modeļi gadījumos, kad tiek identificēti potenciālie cilvēktirdzniecības gadījumu upuri un viņiem tiek sniegta palīdzība sadarbībā ar sociālās rehabilitācijas pakalpojuma sniedzēju pašvaldībā sociālās rehabilitācijas pakalpojuma kursa laikā vai pēc tā. Taču lielākajā daļā Latvijas pašvaldību šādi sadarbības modeļi nav izveidoti, kā arī nav notikušas informatīvas un izglītojošas aktivitātes par cilvēktirdzniecības novēršanas jautājumiem. Pašvaldībām un republikas pilsētām būtu jānodrošina mērķtiecīga finansējuma piešķiršana izglītojošām un izpratnes veidošanas aktivitātēm ne tikai speciālistiem un praktiķiem, bet arī jauniešiem un vietējiem iedzīvotājiem, jo līdzšinējā pieredze rāda, ka šādas aktivitātes ne tikai rosina speciālistus praktiski pielietot iegūtās zināšanas, bet arī sabiedrības locekļi kļūst zinošāki un spēj identificēt potenciālos cilvēku tirdzniecības riskus un atpazīt sevi vai savus tuviniekus kā potenciālos cilvēku tirdzniecības upurus. Pašvaldībām ir jāapzinās sava loma un jānodrošina pilnvērtīga iesaiste kopējās valsts politikas cilvēku tirdzniecības novēršanas jomā īstenošanā.  Īstenojot projektu STROM II “Stiprinot pašvaldību lomu darbam cīņā ar cilvēku tirdzniecību”, Iekšlietu ministrija ir aktualizējusi jautājumu par pašvaldību lomu darbam cīņā ar cilvēku tirdzniecību, un tā izvērtēšanai un risināšanai tika pievērsta liela uzmanība, cenšoties praktiski īstenot projekta aktivitātes divās Latvijas pašvaldībās (Liepājā un Valmierā), kā arī konsultējoties ar Vides aizsardzības un reģionālās attiecības ministriju un Latvijas Pašvaldību savienību. 1994.gada 19.maijā Saeimas pieņemtā likuma “Par pašvaldībām” 13.pants nosaka, ka valsts pārvaldes iestādēm nav tiesību uzdot pašvaldībām pildīt tādas funkcijas un uzdevumus, kuru finansēšana nav nodrošināta. Ņemot vērā, ka cilvēku tirdzniecības novēršana un apkarošana neietilpst pašvaldības funkcijās un uzdevumos, kā arī nav noteikti finansēšanas avoti, tas nozīmē, ka pašvaldības formāli šo funkciju var nepildīt. Cilvēku tirdzniecības novēršanu un apkarošanu pašvaldība var īstenot kā savu brīvprātīgo iniciatīvu, uzņemoties šī jautājuma pastāvīgu risināšanu, bez likumdevēja norādes. Projekta STROM II ietvaros ir identificētas trīs būtiskas funkcijas, kuras var tikt pieņemtas kā pašvaldības loma cilvēku tirdzniecības novēršanā: 1) prevencijas jomā – pašvaldības iedzīvotāju informēšana un izpratnes veidošana par cilvēku tirdzniecību un tās riskiem, speciālistu izglītošana; 2) cilvēku tirdzniecības upuru atpazīšana un novirzīšana identificēšanai un valsts sociālās rehabilitācijas pakalpojumu saņemšanai, izveidojot pašvaldības starpinstitūciju sadarbības mehānismu un nosakot rīcības plānu; 3) atbalsta sniegšana cilvēku tirdzniecības upurim pēc valsts sociālās rehabilitācijas programmas pabeigšanas, lai novērstu upura reviktimizācijas riskus un integrēšanu sabiedrībā un darba tirgū. Likuma „Par pašvaldībām” 15.panta pirmās daļas 7.punktā ir noteikts, ka viena no pašvaldības autonomajām funkcijām ir nodrošināt iedzīvotājiem sociālo palīdzību. Saskaņā ar Sociālo pakalpojumu un sociālās palīdzības likumu pašvaldībai, kuras teritorijā persona reģistrējusi savu pamatdzīvesvietu, ir pienākums nodrošināt personai iespēju saņemt tās vajadzībām atbilstošus sociālos pakalpojumus un sociālo palīdzību. Ja pašvaldība no fiziskajām personām vai institūcijām saņēmusi informāciju par personu, kurai varētu būt nepieciešams sociālās aprūpes, sociālās rehabilitācijas pakalpojums vai sociālā palīdzība, pašvaldībai ir pienākums likumā “Par sociālo drošību” noteiktajā kārtībā pārbaudīt saņemto informāciju, izvērtēt personas vajadzības pēc sociālajiem pakalpojumiem un sociālās palīdzības un informēt šo personu vai tās likumisko pārstāvi par tiesībām un iespējām saņemt sociālos pakalpojumus un sociālo palīdzību, kā arī kārtību, kādā sociālie pakalpojumi vai sociālā palīdzība saņemama.  Pašvaldības plāno un nodrošina finansējumu sociālās palīdzības sniegšanai iedzīvotājiem, taču finansējums netiek precizēts konkrēti kā sociālās palīdzības pakalpojumi cilvēku tirdzniecības upuriem. | | | |
| 1. Nodrošināt pētījuma veikšanu par sabiedrības izpratni par cilvēku tirdzniecību, tās riskiem, draudiem un sekām, tostarp iekļaujot arī tēmu par sociālās vides ietekmi uz bērnu tirdzniecības riskiem. | 2015.gads  II pusgads,  2019.gads  II pusgads | LM |  | LM  2015.gadā 25 612 *euro* un 2019.gadā  25 612 *euro* - valsts budžeta finansējums (dotācija). | Netika piešķirti papildus nepieciešamie budžeta līdzekļi. | | **NAV IZPILDĪTS** | | | |
| 1. Veikt atkārtotu pētījumu par cilvēku tirdzniecības tendencēm, riskiem un vervēšanas mehānismiem. | 2019.gads  II pusgads | IeM |  | IEM  2019.gadā 25 612 *euro*- valsts budžeta finansējums (dotācija) vai ES politiku instrumentu līdzfinansēts projekts vai programma (dotācija). | Finansējums nodrošināts no HESTIA projekta budžeta:  LV ziņojuma izstrāde 15 400 *euro*;  LV ziņojuma tulkošana angļu valodā 1 000 *euro* | | **IZPILDĪTS DAĻĒJI:**  Projekta “Drošības kompass – efektīvi risinājumi cilvēku tirdzniecības novēršanai” ietvaros tika veikts pētījums “Rekrutēšana cilvēku tirdzniecībai un sievietes tēls interneta vidē” (Latvijas, Igaunijas un Lielbritānijas gadījums), kas ir pirmais pētījums Latvijā, kas mēģina atbildēt uz jautājumiem:   * Kādi apstākļi ietekmē sieviešu nonākšanu prostitūcijā? * Kā meitenes un sievietes tiek rekrutētas prostitūcijai Latvijā un seksuālajai vai cita veida ekspluatācijai ārpus valsts?   Pētījums tika publicēts 2014.gada 10.decembrī, pieejams latviešu un angļu valodās.  Īstenojot projektu “Novēršot cilvēku tirdzniecību un fiktīvās laulības: daudznozaru risinājums” (HESTIA) (HOME/2013/ISEC/AG/THB/4000005845), kura mērķis bija veidot izpratni par cilvēku tirdzniecības jaunu veidu – cilvēku tirdzniecība ar mērķi noslēgt fiktīvas laulības, un ierosināt ieviest visaptverošu rīcību, lai novērstu šo cilvēku tirdzniecības veidu, kā arī ņemot vērā fiktīvo laulību un cilvēku tirdzniecības fenomena aktualitāti Latvijā un citās Eiropas Savienības dalībvalstīs, 2015.gadā tika izstrādāts nacionālais pētījums par fiktīvajām laulībām un cilvēku tirdzniecību. Nacionālie pētījumi projekta ietvaros tika veikti arī Igaunijā, Lietuvā, Slovākijā un Īrijā. Somijas pētniecības institūts HEUNI 2016.gada pirmajā ceturksnī nodrošināja nacionālo pētījumu analīzi un izstrādāja kopsavilkumu (executive summary) un Eiropas Savienības līmeņa rekomendācijas. Pētījums tika publicēts 2016.gada 21.oktobrī, pieejams latviešu un angļu valodās. | | | |
| 1. Paplašināt starptautisko partneru loku, ar kuriem noslēgtas starptautiskās vienošanās par sadarbību tiesiskās palīdzības sniegšanā un organizētās noziedzības apkarošanā. | Pastāvīgi | TM, IeM |  | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDE TIEK NODROŠINĀTA:**  10.06.2014. parakstīts Latvijas Republikas valdības un Tadžikistānas Republikas valdības līgums par sadarbību cīņā pret terorismu, organizēto noziedzību un nelegālu narkotisko vielu, psihotropo vielu un prekursoru apriti un citiem noziedzīgiem nodarījumiem. | | | |
| 1. Nodrošināt Latvijas pārstāvību CBSS TF-THB. | Pastāvīgi | IeM |  | Saskaņā ar MK 2011.gada 15.decembra rīkojumu Nr.657 „Par Latvijas dalību Baltijas jūras valstu padomes darba grupā”. | Veiktas ikgadējās starptautiskās iemaksas CBSS TF-THB budžetā: 27 239 *euro*.  Finansējums nodrošināts no STROM projekta budžeta: kopējais projekta budžets 104 880 *euro*  Finansējums nodrošināts no STROM II projekta budžeta: finansējums aktivitāšu īstenošanai Latvijā: 48 2017,80 *euro* | | **IZPILDĪTS:**  Iekšlietu ministrija aktīvi turpina nodrošināt Latvijas dalību Baltijas jūras valstu padomes Darba grupā cīņai pret cilvēku tirdzniecību (CBSS TF-THB). Saskaņā ar Ministru kabineta 2011.gada 15.decembra rīkojumu Nr.657 „Par Latvijas dalību Baltijas jūras valstu padomes darba grupā” Iekšlietu ministrija no budžeta programmas „Iekšlietu politikas plānošana” līdzekļiem veic iemaksas CBSS TF-THB (Baltijas jūras valstu padomes Darba grupa cīņai pret cilvēku tirdzniecību) budžetā attiecīgajam saimnieciskajam gadam noteiktajā apmērā. Iekšlietu ministrija iemaksāja CBSS TF-THB 2014.gada budžetā iemaksu 6 291 *euro* apmērā, 2015.gada budžetā tika iemaksāti 10 474 *euro*., 2016.gada budžetā tika iemaksāti 10 474 *euro*.  2014.gada 1.novembris – 2015.gada 31.decembris – Latvijas Iekšlietu ministrijas vadībā īstenots reģionālais projekts STROM “Stiprinot pašvaldību lomu darbam cīņā ar cilvēku tirdzniecību Baltijas jūras reģionā”. Projekta galvenais mērķis: stiprināt pašvaldību kapacitāti un lomu atbalsta mehānismā cilvēku tirdzniecībā cietušajām personām desmit Baltijas jūras valstu padomes (BJVP) dalībvalstīs: Dānijā, Igaunijā, Somijā, Vācijā, Latvijā, Lietuvā, Norvēģijā, Polijā, Krievijas Federācijā un Zviedrijā. (<http://www.cilvektirdznieciba.lv/projekts-stiprinot-pasvaldibu-lomu-darbam-cina-ar-cilveku-tirdzniecibu-baltijas/69>) STROM projekta ietvaros tika veikts novērtējums par pašvaldību lomu atbalsta sniegšanas cilvēku tirdzniecības upuriem ķēdē, organizēta starptautiska konference “Pašvaldības pret cilvēku tirdzniecību”, izstrādātas vadlīnijas pašvaldību darbiniekiem, kā veiksmīgi risināt cilvēku tirdzniecības gadījumus un kā attīstīt pašvaldību atbalsta cilvēku tirdzniecības upuriem mehānismus, kas tika tulkotas visās Baltijas jūras valstu padomes dalībvalstu valodās, un izstrādāts projekta STROM II priekšlikums par STROM projekta ietvaros izstrādāto vadlīniju praktisku ieviešanu divās pašvaldībās Latvijā, Lietuvā, Igaunijā un Krievijas Federācijas ziemeļ-rietumu reģionā.  2016.gada 2.maijs – 2017.gada 30.novembris – Latvijas Iekšlietu ministrija nodrošināja partnerību reģionālajā projektā STROM II “Stiprinot pašvaldību lomu darbam cīņā ar cilvēku tirdzniecību”. Projekta mērķis: stiprināt pašvaldību kapacitāti cilvēku tirdzniecības novēršanā un palīdzības sniegšanā cilvēku tirdzniecības upuriem, praktiski ieviešot STROM projekta ietvaros izstrādātās vadlīnijas pašvaldībām “Stiprinot pašvaldību darbību pret cilvēku tirdzniecību” divās pašvaldībās Latvijā, Lietuvā, Igaunijā un Krievijas ziemeļ-rietumu reģionā. | | | |
| 1. Nodrošināt CBSS TF-THB Latvijas prezidentūru:   - 2018.gada rudens CBSS TF-THB sanāksme;  - 2019.gada pavasaris CBSS TF-THB sanāksme un CBSS TF-THB un CBSS TF-THB novērotājvalstu kopējā sanāksme;  - 2019.gada vasara CBSS TF-THB sanāksme un CBSS TF-THB un CBSS EGCC kopējā sanāksme. | 2018.gada 1.jūlijs – 2019.gada 30.jūnijs | IeM |  | IEM  2018.gadā 854 *euro* un 2019.gadā 1 281 *euro* - valsts budžeta finansējums (dotācija). |  | | **IZPILDE UZSĀKTA** | | | |
| 1. Nodrošināt sadarbību ar GRETA (ekspertu grupa cīņai pret cilvēku tirdzniecību) Eiropas Padomes Konvencijas cīņai pret cilvēku tirdzniecību otrās kārtas novērtēšanā. | 2016.-2017.gads | IeM | LM, TM, KM, IZM, ĀM, AM, EM, Ģenerālprokuratūra, RD, NVO | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDĪTS:**  2014.gada 10.decembrī Iekšlietu ministrija sadarbībā ar Eiropas Padomi organizēja sanāksmi par Eiropas Padomes Konvencijas par cīņu pret cilvēku tirdzniecību īstenošanu Latvijā. Sanāksme notika četrās diskusiju daļās: 1) preventīvais darbs, 2) atbalsts un palīdzība cilvēktirdzniecības upuriem, 3) izmeklēšana, kriminālvajāšana un notiesāšana, 4) sadarbība. Sanāksmē piedalījās Iekšlietu ministrijas vadītās starpinstitūciju darba grupas pamatnostādņu koordinēšanas īstenošanai locekļi un eksperti.  Iekšlietu ministrija nodrošināja ziņojuma sagatavošanu saistībā ar GRETA rekomendāciju īstenošanu pēc Konvencijas īstenošanas Latvijā pirmās kārtas novērtēšanas (http://www.coe.int/t/dghl/monitoring/trafficking/Docs/CommitteeParties/Reply\_REC/CP\_2015\_7\_LVA\_RR\_en.pdf), kas tika iesniegts Eiropas Padomei 2015.gada 13.februārī, un ziņojuma sagatavošanu saistībā ar Konvencijas īstenošanu Latvijā otrās kārtas novērtēšanu (http://www.coe.int/t/dghl/monitoring/trafficking/Source/Public\_R\_Q/GRETA\_2015\_29\_RQ\_LVA\_en.pdf), kas tika iesniegts Eiropas Padomei 2015.gada 13.novembrī.  Eiropas Padomes Konvencijas par cīņu pret cilvēku tirdzniecību īstenošanas Latvijā otrās kārtas novērtēšanas ietvaros Latvijā no 2016.gada 25.janvāra līdz 2016.gada 29.janvārim uzturējās Konvencijas ekspertu darbības grupas pret cilvēku tirdzniecību (GRETA) eksperti.  2017.gada 23.martā Eiropas Padome publicēja otrās kārtas novērtēšanas ziņojumu par Eiropas Padomes Konvencijas par cīņu pret cilvēku tirdzniecību īstenošanu Latvijā. Iekšlietu ministrija sadarbībā ar nozaru ministrijām, tiesībsargājošām iestādēm, valsts institūcijām un nevalstiskā sektora organizācijām izvērtēs Eiropas Padomes Konvencijas par cīņu pret cilvēku tirdzniecību Pušu komitejas apstiprinātās rekomendācijas Latvijai, iespējas tās īstenot, lai 2018.gada martā sagatavotu un iesniegtu ziņojumu Eiropas Padomei par minēto rekomendāciju īstenošanas gaitu un rezultātiem. | | | |
| 1. Izstrādāt vadlīnijas datu par cilvēku tirdzniecību vākšanai, apkopošanai un analīzei. | 2017.gads  I pusgads | IeM | LM, ĀM, TM, NVO | Likumā par valsts budžetu kārtējam gadam paredzēto finanšu līdzekļu ietvaros. |  | | **IZPILDE NAV UZSĀKTA** | | | |